Ишдан ҳайдалган темирйўлчи норозилик акцияси ўтказмоқчи\n06 март 2021, Тошкент вақти: 09:01\nИшдан ҳайдалган ўзбекистонлик темирйўлчи ўзи ишлаган “Ўзтемирйўловчи” АЖ даги “ноҳақликлар”га қарши норозилик намойиши ўтказишга рухсат сўраб, Тошкент шаҳар ҳокимиятига ариза топширганини Озодликка билдирди. Тошкент шаҳар ҳокимияти мулозими Зокиров Саид исмли фуқародан 22 май куни шундай мазмунда ариза келиб тушганини Озодликка тасдиқлади. Лекин, мулозим аризага қандай жавоб берилиши ҳақида ҳозирча маълумот беролмаслигини айтди.\n“Ўзтемирйўловчи” АЖнинг Йўловчи вагонларни рейсга тайёрлаш ва йўловчиларга хизмат кўрсатиш марказида 12 йил вагон кузатувчиси бўлиб ишлаган 40 ёшли Саид Зокиров 22 май куни Тошкент шаҳар ҳокими Жаҳонгир Ортиқхўжаев номига ёзган аризасида “Ўзтемирйўловчи” АЖ қароргоҳи ёнида намойиш ўтказишга рухсат беришни сўраган.\nЎз аризасида Зокиров “Ўзтемирйўловчи” АЖ ҳамда Темирйўлчилар ва транспорт қурувчилари касаба уюшмаси кенгашини ўзини ноҳақ ишдан ҳайдаганликда айблайди.\nСаид Зокировнинг Тошкент шаҳар ҳокимига ёзган аризаси.\n- Уч нафар вояга етмаган фарзандларим бўлишига қарамай менинг ишдан бўшатилишимга розилик беришди. Мен бир ўзим олти нафардан иборат оила аъзоларимни ойлик маошим билан аранг таъминлаб келаётган бўлсам, шу ёшимда 12 йилдан буён ишлаб келаётган иш жойимдан қаерга бораман, деган саволимга корхона раҳбарияти ҳамда касаба уюшма қўмитаси "буни аввалроқ ўйлаш керак эди, ишда хатога йўл қўймасдан", деб жавоб бердилар холос, - деб ёзади Саид Зокиров ўз аризасида.\n“Ўзтемирйўловчи” АЖнинг исми сир қолишини истаган мулозими Озодлик мухбири билан суҳбатда Саид Зокиров ўтган ҳафта поездда Россиядан Ўзбекистонга ноқонуний молни олиб ўтаётганда қўлга тушгани сабаб ишдан бўшатилганини айтди.\n- Поезд проводники сифатида бу одам ноқонуний нарса билан тушган чегарада, Келес чегара пунктида. Шундан сўнг унинг масаласи кўриб чиқилди, касаба уюшмаси уни бўшатишга розилик берди, чунки ноқонуний молни Россиядан Ўзбекистонга олиб ўтмоқчи бўлган. Шаҳар ҳокимиятига ёзган аризаси билан биз ҳам танишиб чиқдик, ҳаммани чақириб муҳокама қилишди. Лекин, унинг масаласи нима бўлади, буни раҳбарият ва касаба уюшма ҳал қилади, - деди “Ўзтемирйўловчи” АЖ мулозими.\nТемирйўлчилар ва транспорт қурувчилари касаба уюшмаси кенгашининг Меҳнатни муҳофаза қилиш бўлими мудири Учқун Қаҳҳоров қонунни бузган ишчини касаба уюшмалар ҳимоя қилолмаслигини айтди.\n- Бу касаба уюшмада кўриб чиқилган. Муҳокамада уюшма мутахассиси қатнашган. Касаба уюшма розилигисиз уни бўшатишга ҳеч кимнинг ҳаққи йўқ. Агар у қонунни бузган бўлса уни ҳеч ким ҳимоя қилолмайди, - деди Учқун Қаҳҳоров.\nИшдан ҳайдалган ўзбекистонлик темирйўлчи Саид Зокиров ўз аризасида ишдан ҳайдалишига сабаб бўлган хатоси Россиянинг Уфа шаҳридан таниши бериб юборган посилкани Ўзбекистонга олиб келгани бўлганини ёзади.\n- Келес божхона постида посилканинг ичидаги метал симларни тегишли ҳужжатларсиз олиб киролмаслигим туфайли экспертиза хулосасига кўра иш кўришлари, унгача вақтинча божхона юк сақлаш омборхонасига сақлаш учун олиб қолинганлиги туфайли ишхонамизга юборилган билдирги хати асосида разбор қилиндим. Аслида посилкани божхона назоратидан беркитмаганман. Айбим посилка олиб келганимми?!", - дея таъкидлайди Саид Зокиров ўз аризасида.\nТошкент шаҳар ҳокимияти девонхонаси мулозими, Озодлик саволига жавобан, Зокиров С. исмли фуқародан норозилик намойиши ўтказишга рухсат сўралган ариза 22 май куни қабул қилиб олинганини тасдиқлади.\nЛекин, мулозим аризага қандай жавоб берилиши ҳақида ҳозирча маълумот беролмаслигини айтди.\n- Шундай ариза олдик. Лекин, намойишга рухсат бериш бизнинг ваколатимизга кирмайди, раҳбарият ҳал қилади, - деб жавоб берди мулозим.\nЎзбекистнда фуқароларнинг норозилик намойиши ўтказишга рухсат сўраб ҳукумат идораларига ариза топшириши камдан кам ҳодисадир.\nЗеро, Ўзбекистон Конституциясининг 33-моддасида фуқаролар ўз ижтимоий фаолликларини Ўзбекистон Республикаси қонунларига мувофиқ митинглар, йиғилишлар ва намойишлар шаклида амалга ошириш ҳуқуқига эгадирлар, дейилган. Шу модданинг давомида ҳокимият органлари фақат хавфсизлик нуқтаи назаридангина бундай тадбирлар ўтказилишини тўхтатиш ёки тақилаш ҳуқуқига эга эканлиги айтилган.\nТошкент ИИБси бошлиғининг ўринбосари Дониёр Тошхўжаев ўтган йилнинг ноябр ойиада Тошкентда ўтказилган матбуот йиғинида рухсат берилмаган ҳар қандай намойиш бостирилиши ҳақида огоҳлантирган эди.\nУнинг маълум қилишича, оммавий намойиш уюштирмоқчи бўлганлар Тошкент шаҳар ҳокимиятига олдиндан ёзма равишда мурожаат қилишлари шарт.\nТошкент ИИБ: Рухсат берилмаган ҳар қандай намойиш бостирилади\nБензин нархи ошишига норозилик ижтимоий тармоқларда кўринмоқда


QIZLAR NOMERLARI VA Ehtirosli hikoyalar TOPLAMI\nTasodifiy hikoya : яхши амални қилишда уни ҳақир санама, тўхтаб қолма\nБир камбағал деҳқон ошқовоқ экибди. Полизда ошқовоқлардан бири шундай катта бўлиб етишибдики, бу Davomi...\nЁнғоқ дарахти ҳам жуда катта экан. Икки метрдан зиёдроқ ингичка таёқни қўлимга берди. Ўшани олиб, дарахт шохларига зиён етказмаслик учун аста-секинлик билан қоқа бошладим. Бироздан сўнг улар келиб теришди. Уч-тўртта ёнғоқ Дилоромнинг ёнига тушганини кўриб:\n— Ҳой, Дили, нарироқ туринглар, бошларингга тушмасин тағин. Мен нариги томонга ўтсам, кейин тераверасизлар, — деб илтимос қилдим.\nАмманинг чеҳраси очилиб, Дилоромга бир жилмайиб қўйди-ю, кейин ҳаммалари нари кетишди. Бу сирли жилмайиб қарашнинг тагидаги «Йигитгина сенга жуда раҳмдил экан», деган маънони англаш мен учун унчалик қийин эмасди.\nИшим яримлаб қолганда эшикдан новчадан келган бир йигит кириб келди. Чақирмасдан ҳовлига кириб келишини кўриб, «Шу хонадонга қариндош бўлса керак. Ҳойнаҳой, талаба, кўринишидан маълум», деб ўйладим. У Дилоромни кўриши билан йўлак бўйида очилиб турган атиргуллардан узди-да, бир чиройли гулдаста ясаб, Дилоромга узатди. У эса ширин табассум қилганича қўлига олар экан, биз нонушта қилган жойга таклиф қилди. Шундан билдимки, улар аввалдан таниш. Мен уларнинг гапини эшитмасам ҳам кузатишда давом этдим. Йигит гапиряпти. Дилором бўлса, гоҳ кулиб, гоҳо бошини қимирлатиб, унинг гапларини маъқулларди. Аламимдан ёниб кетдим! Куйиб кетдим! Нафас олсам, оғзимдан аланга чиқарди. Қўлимдаги узун таёқни шу даражада зарб билан урардим-ки, бечора ёнғоқлар ҳар томонга сочилиб, ерга тушмасиданоқ пўстлоғидан ажралиб кетарди. Ҳа, жаҳл отига миниб улгурган эдим. Кўз очиб-юмгунча ишни тугатдим. Пастга тушгач, кран олдига бориб ювиндим. Дилоромнинг сочиқ олиб келишини кўрсам ҳам, чўнтагимдан рўмолчамни олиб, артинган кўйи дарвоза томон юрдим ва «Шу Дилоромдан бир йил кейин туғилганимда бу кўргуликлар бошимга тушмаган бўларди», деб ўйладим.\n— Қаёққа кетяпсан? Аммам ошни дамлаб қўйди, — деди Дилором ортимдан келиб.\n— Дўконга чиққан эдим. Уйда бувим кутиб қолди, — дея кўчага чиқдим.\nДилором эса қандайдир бир ачинарли аҳволда кўзларимга боққанича тикилиб қолди. Унинг бундай ҳолатга тушишини биринчи марта кўриб туришим эди. «Уни хафа қилиб қўйдим», деб қилган ишимдан афсусландим.\nКейин у мунгли товушда:\n— Сиз девордармиён, жонажон қўшнимсиз! Ёшликдан бирга катта бўлдик. Бир партада ўтириб, ўқидик. Сиз жуда иқтидорли ва раҳмдил йигитсиз! Сизни ниҳоятда ҳурмат қиламан ҳамда яхши кўраман! Лекин бу дегани… — деди-ю, ўпкаси тўлиб кетганидан лаблари билинар-билинмас даражада титраб, гапини давом эткизолмай қолди…\nБу гаплардан кейин унинг кўнглини тушундим ва кўз ёшларимни чиқармасликка ҳаракат қилиб лабларимни қаттиқ тишладим. Шунда дадамнинг «Бу ҳаётнинг паст-баланди кўп. Ўшандай жойга бориб қолсанг, ақлингни ишлатиб, мардлик билан ҳал қил», деган гапини эсладим.\n— Буни мен ҳам тушунаман!..\n(«Ҳордиқ плюс» газетаси хазинасидан)\nQo'shildi: 09.10.2018 / 16:17\nHozir saytda: 190 (8/182)


Ko'rildi: 984 Qo'shildi: 27-04-17\nТошкент кўчаларида 28 мингдан зиёд йўл ҳаракати хавфсизлиги қоидаларини бузиш ҳолатлари қайд этилган.\nКузатув камералари орқали 3504 марта сфетофорнинг қизил чироғидан ҳаракатланиш, 4061 маротаба тезликни белгиланган меъёрдан ошириш ҳолатлари қайд этилган, дея хабар берилди бугун, 27 апрель куни Тошкент шаҳар ИИББ томонидан ўтказилган брифингда.\n21-27 апрель кунлари Тошкент кўчаларида 28 мингдан зиёд йўл ҳаракати хавфсизлиги қоидаларини бузиш ҳолатлари қайд этилган. Бунда 20 458 та қоидабузарлик йўл ҳаракати хавфсизлиги ходимлари томонидан, 7 565 та қоидабузарлик чорраҳаларга ўрнатилган кузатув камералари орқали аниқланган.\nТаҳлиллар пойтахт кўчаларида 15 мартдан бошлаб ишга туширилган кузатув камералари ҳаракат хавфсизлигини таъминлашда тартиб посбонларининг мушкулини анча осонлаштирганини кўрсатмоқда. Хусусан, видеокузатув камералари ишга тушгандан бери 127 та йўл транспорт ҳодисаси содир бўлган. Оқибатда 18 нафар одам ҳалок бўлган, 147 киши жароҳатланган. Бу ўтган йилга нисбатан йўл-транспорт ҳодисалари 56 тага, унда жароҳатланганлар 73 тага, вафот этганларнинг сони эса 13 тага камайганини кўрсатади.


Мисрдаги ибодатхоналардан бири остида сирли қабр топилди — фото — Bugun.uz\nМисрдаги ибодатхоналардан бири остида сирли қабр топилди — фото\n11:37 | 25-11-2021\nПольшалик археологлар аёл фиръавн Хатшепсут ибодатхонаси остида кўплаб қадимий артефактлар билан тўлдирилган сирли қабрни топди. Бу ҳақда «Nauka w Polsce» хабар берди.\nФото: «Nauka w Polsce»\nМаълум қилинишича, ушбу ибодатхонадаги қазилма ишлари 1961 йилда бошланган. 3,5 минг йиллик бинонинг реставрацияси нафақат археологлар, балки профессионал таъмирловчилар томонидан архитекторлар билан ҳамкорликда амалга оширилган.\nҚайд этилишича, тадқиқ этиш пайтида олимлар ибодатхона остига тушиб, у ерда вайроналар қатлами билан тўлиб қолган, шунингдек, ичида номаълум қабр бўлган хонани топган. Қазишмалар натижасида кўплаб қимматбаҳо буюмлар аниқланган. Топилмаларнинг баъзилари Ўрта Қироллик даврининг бошида ишлатилган дафн маросими учун зарур буюмлар экани маълум бўлган. Таъкидланишича, қабрнинг ёши ибодатхонадан деярли 500 йил катта.\nКелтирилишича, қабр жойлашган хона тўғридан-тўғри қояга ўйилган бўлиб, 15 метрдан ортиқ узунликдаги йўлакни ўз ичига олади.\nАввалроқ Тибетда тошга ўйилган қадимги цивилизация чизмалари аниқланганди. Шунингдек, Туркияда археологлар неолит давридаги бункерни топгани ва Саудия Арабистонида дунёдаги энг қадимий объект аниқлангани маълум қилинган.


Журналистларни ҳимоя қилиш қўмитасининг мактуби менга 25 йиллик журналистик фаолиятимда ҳукумат тарафидан ёпилган ва мен ишлаган “Эрк”, “Муносабат”, ТВ ALC нашрлари тақдирини эслатди.\nБу нашрларнинг сунгиси ёпилар экан, мен 2005 йил Андижон воқеаларидан сўнг ўз эркимни ва касбий имкониятимни йўқотмаслик учун сўнгги чора сифатида сургунни танлашга, мамлакатни тарк этишга мажбур бўлгандим.\n23 январ куни Журналистларни ҳимоя қилиш қўмитаси CPJ Шавкат Мирзиёевга мурожаатнома жўнатди. Бунда у иккинчи президентни ОАВга нисбатан репрессив сиёсатни тўхтатиш ва мамлакатдаги журналистлар фаолиятига тўсиқ бўлаётган чекловларни йўқ қилишган даъват этди.\n2014 йили “Чегара билмас мухбирлар” ташкилоти Мухаммад Бекжонни матбуот эркинлиги мукофоти билан такдирлаган эди\n„Сайловолди кампанияси давомида Сиз ҳукуматнинг фуқаролар олдидаги ҳисобдорлигини оширишга қаратилган ислоҳотларни амалга оширишни ваъда қилгандингиз. Бундай ҳисоботчиликка эришишнинг энг тўғри йўлларидан бири мустақил оммавий ахборот воситаларининг жазоланишдан қўрқмай ишлашини кафолатлашдан иборат”.\nCPJ мактубига кўра мухолифатдаги “Эрк” газетасида мен билан бирга ишлаган Муҳаммад Бекжон ва Юсуф Рўзимуродовлар жаҳонда энг узоқ муддат қамоқда ўтирган журналистлардир.\n“Эрк” газетасининг тугатилиши\n“Эрк” газетаси бир муддат ҳорижда ҳам чоп этилди\nБиз Муҳаммад Бекжон ва Юсуф Рўзимуродовлар билан бирга бу газетада бирор даромад қозонишни кўзлаб ишламагандик.\nБироқ, 1992-йилга келиб газета тиражининг 100 минг нусхагача чиқиши билан таҳририят ходимларига тузуккина ойлик ва қалам ҳақи тўлаш имкони пайдо бўлди.\nШу тариқа менинг меҳнат дафтарчамда ҳам янги саҳифа очилди.\nАйнан ўша даврни Ўзбекистонда демократия ва сўз эркинлигининг энг гуллаган даври дейишим мумкин.\n1992 йили талабалар шаҳарчасидаги шафқатсиз бостирилган намойиш Каримовга мухолифатни ва мустақил матбуотни йўқ қилиши учун карт бланш берди.\n“Эрк” газетасига қарши очилган тергов ишида Муҳаммад Бекжон ва бошқа журналистлар билан бирга мени ҳам узоқ тергов қилишди.\nТаҳририятнинг молиявий фаолияти анча тўкис бўлганини намойиш қилган терговда қалам ҳақи олган ҳар бир муаллиф сўроқ қилинди.\nҲозир аниқ эслолмайман лекин уч сўму қанчадир тийин миқдорида менга “ортиқча қалам ҳақи ёзилгани” юзасидан суд ажрими чиқарилди.\nТинимсиз тергов ва асаббузарликлар мени Тошкентни тарк этишга, хусусий бизнес билан шуғулланишга мажбур этди.\nБеш йил эфирда – ҳукумат нуқтаи назаридан ўзгача\nALC телекомпанияси журналистлари Шуҳрат ва Ғайрат Бобожоновлар. 1998 йил\nЎзбек очиқ жамияти жиддий бўҳронни кечираётган даврда, Тошкентдан минг чақирим узоқда бир миллион аудитория учун мустақил телевизион канал очиш, жонли хабарлар етказиш имкони бугун чўпчакдай эшитилади.\nБироқ ўша давргача ёзилган қонунлар, бизнинг Нафис санъат маркази хиссадорлари сифатида мустақил матбуот муассиси бўлишимиз мумкинлигини тақозо қиларди.\nШу тариқа 1994-йилнинг апрелида биз, акам Шуҳрат Бобожон билан ALC телекомпаниясини давлат рўйхатига олинишига эришдик.\nЛекин Урганчдаги бу телекомпания фаолияти ҳам бизнинг ихтиёримизсиз тугатилди.\n1999 йилги парламент сайлови пайтида Ўзбекистон Вазирлар Маҳкамасининг махсус комиссияси қарори билан ëпилди.\nҚарорда сабаблардан бир сифатида Телекомпания таҳририяти нуқтаи назарининг ҳукумат нуқтаи назарига зид келиши бўлгани билдирилганди.\n1999 йилнинг 20 ноябрида эса студияга Ўзбекистондаги цензура институтини тамсил қилувчи 20 дан ортиқ идораларни бирлаштирган Мувоффиқлаштириш комиссияси вакиллари келди.\nЎша куни кечқурун дунёнинг турли нуқталарида ҳокимиятлар томонидан сўз эркинлигига тазйиқлар, қўшни республикаларда радио ва телеканаллари қандай ёпилганига оид таҳлилий кўрсатув дастуридан сўнг, хабарларни узатаётган журналист Меҳрибон Бекиеванинг айтган сўзлари шу бўлди.\n“Биз ҳар сафар “Эртагача ҳайр” дея ҳайрлашардик, бу гал биз сиз билан номаълум муддатгача ҳайрлашамиз…”\nКамера ва эфир очиқ қолган, Меҳрибон эса ёқасидаги петличкаларини олиб ташлаб студияни тарк этаётган бу пайт, студия жойлашган Матбуот уйининг панжаралар билан ҳимояланган 8 қаватига, қўриқ хизмати ходимларининг қаршилигига қарамай, Милиция бошлиғи кўмагида комиссия вакиллари етиб келишган. Улар биздан эшикларни очишимизни талаб қилишарди…\nТошкент портлашидан Андижон қирғинигача\n2004 йил 3 май, Тошкент. Эркин матбуот куни байрамида\nУрганчдаги мустақил ALC телекомпанияси тугатилган 1999 йил ҳукумат эркин фикрни бўғиш учун бунга параллел, мутлақо бошқа бир ёмон сценарийни, Тошкент портлашларини қўллаганини ҳам кузатдик.\nМахсус уюштирилгани иддао қилинган портлашларда айбдор қилиниб “Эрк” газетаси мухаррири Мухаммад Бекжон 14 йилга, Юсуф Рўзимурод 15 йилга қамалди.\nБироқ бу даврни ҳам ўзбек мустақил журналистикасининг бугунига “нисбатан юмшоқ давр” дея ҳисоблаш мумкин.\nЧунки CPJ мурожаатида келтирилган, BBC World Service, RFERL, Associated Press, “Doyche Velle”, IWPR каби ҳорижий ОАВ бюролари ҳали Тошкентда эркин фаолият юргизаётган эди.\nЖурналистларнинг мамлакат воқеаларини ёритишда, нисбатан мавқеи сақланганди.\nҲар ҳолда мансабдор шахсларнинг мухбир микрофонига гапирмаслиги бугунгидек осон бўлмаган давр эди бу.\nМустақил журналистлар жамоасинининг ҳар йили Тошкентда 3 май кунини Эркин матбуот куни сифатида кўтаринки руҳда нишонлаши анъанага кирганди.\nАммо юқорида айтганимиздек, бу 2005 йилнинг, машъум жумаси, 13 майига қадар давом этди.\nАхборот вакууми остида\n2014 йили Солижон Абдурахмонов Германиядаги Филипп Палм жамгармасининг Суз эркинлиги мукофотига сазовор бўлди. Бироқ тақдирлаш маросимида на маҳкумнинг ўзи на бирор яқин қариндоши иштирок эта олмади\nАндижон воқеаларидан кейинги даврни Ўзбекистондаги коррупцион ҳукуматнинг тўла ривож топган, эркин матбуотни тўла йўқ қилинган даври дея ҳисоблаш мумкин.\n2005 йилнинг май ойида Андижон шаҳрида ҳукумат кучлари юзлаб намойишчиларни отиб ўлдирган эди.\nЖурналистикамизнинг ўша пайтдан то шу бугунгача бўлган даврига “аноним манбалар билан ишлаш” тажрибаси жуда хос.\nАйни ўша даврда Тошкентдаги бюроларидан ажралган нашрлар “ахборот олиш қийин бўлган ҳудудларда ишлаш” қоидаларини ўзларига тадбиқ қила бошлашди.\nШу тартибда Uznews.net, “Озодлик” ва “Америка овози” радиоларида ишлаган журналист Солижон Абдураҳмонов 2008 йили 10 йилга қамалди.\n“Озод овоз” мустақил ахборот сайти учун Самарқанд вилоятидаги фермерлар ҳуқуқларини поймол этилгани ҳақида мақолалар ёзган журналист Дилмурод Сайид 12,5 йилга озодликдан маҳрум этилди.\nТурли тахаллуслар билан мақолалар ёзган мархум президент Ислом Каримовнинг жияни Жамшид Каримов эса хамон Самарқанддаги рухий шифохонада сақланмоқда.\n“Матбуот бизда энг демократик…”\nЎзбекистон Инсон ҳуқуқлари миллий маркази халқаро бўлими бошлиғи Дилноза Муродова\n2015 йили БМТнинг Инсон ҳуқуқлари бўйича қўмитаси музокараларида ўзбек расмийлари Ўзбекистондаги ОАВ энг демократик ва журналистларнинг таъқиб қилиниши хақидаги гаплар асоссиз эканини исботлашга уринишди.\nЎзбекистон Инсон ҳуқуқлари миллий маркази халқаро бўлими бошлиғи Дилноза Муродованинг сўзларига кўра, сўнгги беш йил ичида ОАВ “фаоллигини ошириш, очиқлик ва ошкораликни таъминлаш” юзасидан 10 та қонун ва ҳужжатлар қабул қилинган.\n«Ўзбекистон ОАВ эркин фаолияти учун яхши шароитларни таъминлаш мақсади йўлида оғишмасдан ва мунтазам чораларни кўриб келмоқда” деди жумладан Дилноза Муродова.\nБироқ, CPJ Эдвокаси бўлими қамалган журналистлар сони бўйича Ўзбекистон Марказий Осиёда биринчи ўринда туришини билдирди.\nЎзбекистон Ташқи ишлар вазирлигининг 2017 йилнинг 3 январида келтирган рўйхатига кўра Ўзбекистонда бор-йўғи 10 мамлакатдан 33 чет эл мухбири аккредитация қилинганини писанда килди.\n32 миллион ахолиси билан Марказий Осиёда энг йирик бўлган мамлакат учун бу энг паст кўрсаткичдир.\nАҳвол президент алмашганидан кейин ҳам ўзгармади\nЖамшид Каримов ҳамон руҳий шифохонада сақланмоқда\n2016 йилги президентлик сайловларига ЕҲҲТ кузатувчилари салбий баҳо берди.\nСайловни кузатиш миссияcи хисоботида, “сўз эркинлиги, жамоа бирлашмаси ва йиғилишларга чеклов қўйилиши, демократик сайловларни олиб боришда жамоатчилик иштирокини анча чеклагани”, айтилди.\nҚонунчиликка зид тарзда цензурага олиб борувчи ҳолатлар, ахборот устидан ҳукумат назорати ва “ҳақиқатга тўғри келмайдиган маълумотлар билан номзоднинг шаънига путур етказган” шахс уч йилгача қамалиши мумкинлиги, шу чекловлар сирасига киритилган.\nҲисоботга кўра, Ўзбекистонга оид 1400 дан ортиқ манбалар борлигига қарамай, сайловчилар муқобил фикрдан хабардор бўлишмаган, чунки мамлакатда халқаро таҳлилий ёки танқидий веб-сайтларга кириш имконияти йўқ.\nАйни пайтда, Мирзиёев президентликка ўтирган кунидан бир ой вақт ўтиб маҳкум журналистларнинг тақдири ўзгаришсиз қолаяпти.\ndata-title="Ўзбек матбуотининг абгор аҳволи" data-description="Журналистларни ҳимоя қилиш қўмитасининг мактуби менга 25 йиллик журналистик фаолиятимда ҳукумат тарафидан ёпилган ва мен ишлаган "Эрк", "Муносабат", ТВ ..." data-image="https://eltuz.com/wp-content/uploads/2016/10/rasm1976.jpg" data-url="https://eltuz.com/kozqarash/198539/" data-services="facebook,odnoklassniki,twitter,telegram" data-counter="ig">


темир таёқ билан дўппослаган. Безорилар жанжални тўхтатишга уринган ўқитувчиларни ёмон сўзлар билан ҳақорат қилиб, уларни ҳам дўппослашга уринган. ...\nАкадемик лицейлар ва профессионал таълим тизимидаги таълим муассасаларининг раҳбар ва педагог ходимлари ҳамда ўқув ёрдамчи ходимларининг лавозим маошлари 2020 йил 1 январдан — 2 бараварга, 2020 йил 1 сентябрдан бошлаб — 1,2 бараварга оширилиши кутилмоқда.\n30/09/2019 Ё ҳаёт, ё мамот\nустозларга эҳтиром кўрсатилиб, байрам табриклари етказилади. Фидойи ўқитувчиларга ташаккурнома ва эсдалик совғалари топширилади. Айни пайтда ...\n23/09/2019 Ё ҳаёт, ё мамот\n23/04/2019 Ё ҳаёт, ё мамот


UFF.uz'да Жон Терри «Борнмут»га ўтишни истамайди\nЖон Терри «Борнмут»га ўтишни истамайди\nЯнгиликлар » ЕВРОПА “Челси” клуби ҳимоячиси Жон Терри “Стэмфорд Бриж“ни тарк этиш ниятида эмас. Аввалроқ, 36 ёшли футболчи билан “Борнмут” жамоаси қизиқаётгани маълум бўлганди.\nТерри Натан Аке ижарадан қайтганидан сўнг марказий ҳимоя чизиғида рақобат янада кучайтганига қарамай, жамоага чемпионлик унвони учун курашда ёрдам бермоқчи.\nҲимоячи бошқа инглиз клуби учун тўп сурмайлиини кўп бор айтган. Манба: www.sports.ru Ўқилган: 505. Фикрлар: 0.\nСана: 12.01.2017 17:02.\nФутбол янгиликлари олами Аброр Имомхўжаев\nMaydonda faqat mardlar kuch sinashadi Liverpul.uz


Салкам 14 минг гектар ер ўзлаштирилади\nЖанубий Қозоғистон вилояти келаси йили асосан тўртта йўналишда ривожланади. Булар ишлаб чиқариш, деҳқончилик, чорвачилик ва туризм соҳалари. Ушбу тўрт соҳани ривожлантириш учун туман, шаҳар ҳокимлари ва масъул соҳалар раҳбарлари ишларини жонлантиришлари керак. Вилоят ҳокимлигида ўтган селектор йиғилишида минтақа раҳбари Жансейит Туймебаев шуни маълум қилди.\nКун тартибидаги “Кузги йиғим-терим ишларининг якунланиши ва қишлоқ хўжалиги соҳасида 2017 йилга белгиланган индикаторларга эришиш тўғрисида” вилоят қишлоқ хўжалиги бошқармасининг раҳбари Серик Турбеков маъруза қилди. Унинг айтишича, бу йил минтақада экин майдони 29 минг 300 гектарга кенгайтиргани билан, бошоқли дон экинлари бўйича умумий ҳосилдорлик гектар бошига 24,3 центнердан 22,8 центнерга камайиб кетган.\nШунингдек, бу йил пахта 25 минг гектарга ортиқ экилгани билан, ҳар гектардан ҳосил олиш ўтган йилга нисбатан 2,6 центнерга озайган. Мутахассислар бунинг сабабини экинзорлар кўлами ортгач, зараркунандаларнинг кўпайиб кетиши билан тушунтирмоқдалар.\n– Бу йил пахтадан ташқари бошоқли дон экинлари ҳосили ва олинган маҳсулот бултургидан камайганини пайқадик. Масалан, 2016 йили ҳар гектардан 20,2 центнердан ғалла олинган бўлса, бу йил 18,3 центнерга тушиб кетди. Мақтаарал, Сўзоқ туманлари ва Туркистон, Кентов шаҳарларидан бошқа барча туманларда ҳосилдорлик кўрсаткичлари пасайган, – деди Серик Ўрдабекули.\nБу йил Жануб сабзавот ва полиз экинларидан яхши кўрсаткичларни қўлга киритди. Янги йўналиш сифатида ёнғоқ ва бодом экиш ишлари ҳам жадал бормоқда. Келаси йили қишлоқ хўжалиги экинзорлари 7 минг гектарга ортиб, 825 минг гектарни эгаллайди, деган мўлжал бор. Шунингдек, интенсив боғлар 804 гектарда, ёнғоқ хўжалиги қўшимча 500 гектарда барпо этилади деб режаланмоқда.\nКелгуси режаларни бугундан бошлаб пухталашни эслатган минтақа раҳбари экин майдонини кенгайтирибгина қолмай, маҳсулот сифати ва миқдорини кўпайтиришга ҳам эътибор қаратишни топширди.\n– Келаси кўкламги экин-тикин ишларига киришишдан олдин туман, шаҳар ҳокимлари, соҳага масъул мутахассислар фойдаси кўпроқ экинларни экиш ишларини таҳлил қилиб кўришлари керак. Бу ҳаракат қишлоқ хўжалигидаги экин майдонларини ва сувни иложи борича тежашга имкон беради. Пахтачилик соҳасида ҳам янги технологияларни жорий этиш масаласига кўнгил бўлишни топшираман, – деди Жансейит Қансейитули.\nКеласи йили вилоятда яна 220 гектарда иссиқхоналар қурилиб, уларнинг умумий майдони 1514 гектарга етказилади. Шунингдек, 13,8 минг гектар суғормали ер янгидан айланмага қўшилади. Томчилатиб суғориш усули эса 8,1 минг гектарда жорий этилиб, умумий майдони 66,6 минг гектарга кенгаяди.\nС. ШАРИФБОЕВА, 2017-11-16, 12:21 151


Имомлар суицидга қарши тарғиботга жалб этилди – КУН УЗ\nГлавная / Жамият / Имомлар суицидга қарши тарғиботга жалб этилди\nanvarj63 08.08.2018\tЖамият Comments Off on Имомлар суицидга қарши тарғиботга жалб этилди 52 Показы\n– Фақат бизни масжидда эмас, ҳамма масжидларда жонига қасд қилиш масаласида маърузалар бўляпти, бу жума ҳам бўлди, олдимиздаги жума ҳам ўқилади. Диний қўмитадан шундай топшириқ бўлди. Чунки жонга қасд қилиш кўпайган. Энди Ислом динида бу қораланади. Бу имон заифлиги белгисидир. Одамларга буни ҳаром эканини тушунтиринглар, деб бизга топшириқ бўлди, – дейди “Сирож Солиҳ” масжиди мутаваллиси.\n– Ўзини ўлдириш Аллоҳ таоло омонат қилган жонни йўқ қилишликдир. Аллоҳ берган омонатга хиёнат қилишга ҳеч кимнинг ҳаққи йўқ деб, одамларга жума намозида, қолган пайтда уйларига бориб тушунтиряпмиз, маҳаллада аҳолини йиғиб бу ёмон амал эканини айтаяпмиз, – дейди исми сир қолтши шарти билан Озодликка гапирган фарғоналик имом.\n– Охирги икки ой ичида жонга қасд қилиш юқори бўлгани учун жума маърузаларини шу мавзуда олиб бориш бўйича кўрсатмалар берганмиз. Бизга статистика берилмадию, лекин ўз жонига қасд қилиш охирги икки ой давомида кўтарилди, деган маълумот берилди. Шу ўринда аниқлик киритмоқчиман, имомларга уйма-уй юриб ташвиқот олиб боринглар демаганмиз. Имомарни йиғиб, уйма-уй юрасан, деган гап бўлгани йўқ. Фақат шу эмас, диний нуқтаи назардан мақолалар чоп этамиз. Диний уламоларнинг суицидга қарши социал роликларини ҳам чиқарамиз, – дейди Дин ишлар қўмитаси мулозими.\nЎзбекистон президенти Шавкат Мирзиёев ҳам ўтган йил ҳукумат мажлисида “ўз жонига қасд қилиш ҳолатлари соат сайин ортиб бораётгани”ни айтганди.\nПред. Талаба Туризм қўмитаси раиси ўринбосари вазифасини бажарувчиси этиб тайинланди\nСледующая Тожикистонда 10 эркакка ОИВ юқтирган аёл 1 йилга қамалди


ЯНГИ ДУНЁ » Blog Archive » Ҳайдарқул Шарипов: Беназир (ҳикоя)\nБир кунлик ҳаққи қолса ҳам қиш барибир қишлигини қилади. Пешиндан сўнг, аллақаёқдан пайдо бўлган дайди шамол бир зумда ҳаммаёқни тўс-тўполон қилиб юборди. Боягина чарақлаб турган офтоб юзини чанг-тўзондан иборат хира парда тўсди-ю, теварак-атроф бир зумда зулмат ичида қолгандек бўлди. Кечга бориб қор учқунлай бошлади. Тун ярмидан оққанда йирик-йирик узилган хамир зуваласидек лайлак қордан ер юзи из босар бўлди. Тонгга бориб, ҳаво шунақаям совиб кетдини… Йўлакларда қор-яхмалакка айланиб ойнадек ялтирарди. Қарияларнинг гапига қараганда, яқин йигирма йил орасида бундай қаҳри-қаттиқ қиш бўлмаган. Шу қорли-қировли кунларда мусофирхонадан жой олиб, кўнгил тўлармиди?… Бундай пайтларда, унинг қайси бурчаги иссиқ бўлса, тўри ҳам ўша ер бўлади. Шуларни ўйлай-ўйлай, меҳмонхонадан кўра, хусусий уйларни маъқул топдим. Қўним топганим кўп қаватли бинолардан биридаги Марфа холанинг уч хонали уйи бўлди. Шу ерга келганимдан буён, деярли ҳар куни ҳар тонг бир хил манзарадан уйғонаман. – Ма-ла-кўўв!… Ма-ла-кў-ўў-ўв… Ғира-шира субҳидамда баолконимиз этагидан ана шу хитоб янграйди. Ма-ла-кў-ўў-ўв… овоз дастлаб узоқ-узоқлардан, заиф, худди тушдагидай қулоққа чалинади. Бора-бора жуда яқиндан, аниқ-тиниқ эшитила бошлайди. Аввалги яккам-дуккам янграган садо, кейинчалик ёш болаларнинг , аёлларнинг, ўспиринларнинг паст-баланд, мулойим ва дўриллаган овозига қоришиқ ғала-ғовурга айланиб кетади. Шаҳар эса, ширин уйқуда. Айниқса дам олиш кунлари тамоқ йиртиб бақиришар, чираниб қичқиришлар тонгги уйқунинг ширин таъмидан қониб-қонмаган шаҳарликларга малол келади чоғи, ғашларини келтира бошлайди. Қайсидир қаватдаги уйнинг балкон ойнаси зарда билан очилгани, сўнг мудроқ босган эркак кишининг хирилдоқ овозда ўшқиргани эшитилади.\nҲей, укағарнинг боласи, ухлагани қўясанлами, йўғми? Силадаям\nуй борми, ё кўчада ётасанларми? Қайси тентак ярим кечаси сут ичади. Тур-э, ҳамманг қорангни ўчир…\nБу таҳдид сабр-косаси тўлиб, турган яна қайси бир олифта шаҳарликка далда бўлди, шекилли, бу сафар рўпарадаги бинодан хотин кишининг жаврагани қулоққа чалинди…\nВой, -воей. Дунёни сут босиб кетибдими дебман… Топиб олганлари\nбизнинг дом, топиб олганлари бизнинг дом… нарироқ борсанг бутинг йирилмас… одам кўрганим ёлғон экан-ей… на ўзлари ухлайди, на бировга уйқу беради.\nОвоз эгасининг ҳансирай-ҳансирай бобиллаши, бурни қолиб, зотдор байталларникидек селкиллаган корсонидан нафас олишидан бесўнақай семизлиги шундоқина сезилиб турибди… Оғзининг шалоқлиги, қулоқни қоматга келтирар даражада шанғиллаши эрта тонгдан шом қоронғусигача бозорда тарвайиб ўтириб олиб, олди-сотди қилувчи савдогар хотин эканлигидан нишона. Пулнинг ҳадисини олиб ўрганган бундай эркаксабзи хотинлар уйларига бўйнидан арқон солиб судрагудек, мажбуран, фақат тунагани келишади. Таҳдидли ўшқиришидан, аламзада овозидан бевалиги, эрга ёлчимагани, тўғрироғи муқим эр кўрмагани ҳатто оми одамга ҳам шундоққина аён. Сут сотувчилар эса, бунқа хархашани биринчи марта эшитаётганлари йўқ. Ҳатто пашша чаққанчалик ҳам таъсир қилмайди. Аксинча, атайлаб ўчакишгандек, бири қўйиб, иккинчиси айюҳаннос солишади, оғизларидан бол томиб, сутларини мақтай бошлайди.\n– Ма-ла-кў-ўў-в…, ма-ла-кў-ўў-в… Дераза ойналари қандай зарб билан очилган бўлса, яна шундай зарда билан ёпилади. Кўпинча бу зарда тагида, “юзинг қургур, бетасирлар” деган маъно бўлади.\n“Бунчалар нон емас бўлмаса, бу шаҳар одамлари, гоҳида ички бир алам билан ижирғниб қўйишади сут сотувчилар. Ҳам бурнининг тагида тайёргина сут келтириб берсанг, ғафлат уйқусидан уйғотсанг. Ношукур бандалар, -раҳматўрнига-туҳмат-а”…\nГоҳида карвонидан адашган бўалоқдек ҳали қулоқларга “малакўв” чалик қуйилиб ўрганмаган, сал бегонароқ, овоза қилишдан қўра, кўпроқ тавсияга ўхшаб кетадиган бошқа бир ҳайқириқ ҳам садо беради…\n-Яйца… яйца… яйца… қаймоғ…\nТабиийки, “яйца” билан “қаймоқ” эгалари чор атрофга қанчалик айю-ҳаннос солишмасин, барибир “малакўв” чалик жарангдор чиқмайди. Жарангдорки чиқмайди, демак нарҳи ҳам ҳаминқадар…\nБу бақириқ-чақириқлар, офтоб илк қизғиш ва нимжон шулаларини тоғ ўркачларига инъом этар маҳалгача давом этади. Сўнг, унинг заррин кокилларидаги ҳарорат ўз тафтани атроф-жавонибга ёя бошлагач “малако” ҳам “яйца” ҳам, ва ўз-ўзидан равшанки, “қаймоқ” ҳам бир зумда жимиб қолади. Гўё чидаб бўлмас ёлқинда эриб кетгандай…\nАна шундай кунларнинг бирида, феруза тонг кумушранг пардага ўранган маҳал бўлса бордир, деярли ҳар сафар такрорланверганидан, миямга азбаройи қўрғошиндай қуйилиб қолган бақир-чақирлар орасида жудаям озурда, хафаҳол бир овозни илғандай бўлдим. Устимдан кўрпани интиқиб ташлаб, бутун вужудум қулоққа ай айланган куйи яна ўша сасни кутдим. Овоз шунчалар журъатсиз, ортиқча эҳтирослардан бегона ва ишончсиз эдики, мобода қаттиқроқ қичқирса, овозидан ажралиб қоладигандай ёки ундан ҳам даҳшатлироқ воқеа рўй берадигандай…\n-ярим синиқ овозда харидорларни чорларди халиги овоз… Унинг ниҳоятда ғариблиги, шу билан бирга самимийлиги ва поклиги, қолаверса, юзсизлиик ва бетгачопарлигидан кўра, уят ва андешага йўғирилган оҳанглари, эҳтимол мени ўзига жалб этгандир. Апил-тапил тўнни елкага ташлаш дераза ёнига келдим. Пастга қарасам, ғира-шира қоронғуда улкан чинор остида (ўғлими-қизми) ажратиб бўлмасди. 10-12 ёшлар чамасидаги боланинг гавдаси кўзга ташланарди. Бир учи ёғоч тўсинга, иккинчи томони чинор танасига михланган қўлбола скамейка устидаги сумкасини биринчи қаватдаги ёритиб турибди. Ёлғиз ўзи… Атрофида бошқа ҳеч ким йўқ… Аҳён-аҳёнда, ўша синиқ овозда харидорларни чақириб қўяди.\nҚизиққонлигим устун келиб, унинг ёнига тушиб бордим. Қиш куни эмасми, ҳали тонг юз кўрсатишга анча маҳал бор. Уч кун илгари ёққан қор, ҳали эриб улгурмаган, аксинча, тунги аёздан яхмалакка айланибди. Аччиқ совуқ қулоқ ва бурунларини чимдим олгандек булади. Унга тузукрок разм солдим. Эгнида опасиникими, хар калай жиккаккина гавдасида беухшов осилиб турган, хийлагина уриниб колган кишлик пальто, бошига ката аёллар урайдиган кора жун румолни ташлаб, ияклари остидан тангиб боглаб олган, оёгида резина этик. Пойафзалининг торлигидан дакика сайин забтига олаётган аёвсиз игна санчишиданми, токатсизланиб оёкларини галма-гал бир-бирига ишкаб куяди.\n– Сут сотасанми, -қизим, -унга берган биринчи саволим ҳам, суҳбатимизни қовуштирадиган дастлабки сабаб ҳам шу бўлди. Харидор гумон қилди шекилли, ялт этиб мен томонга ўгирилди. Шунда… шунда унинг сўлғин, ғамгин нигоҳлари менга қадалди. Нари борса, худди ўзим тахмин қилгандек 9-10 ёшлар чамасидаги қизалоқ… Юз ифодаси худди катта одамлардай.. Ўйчан боқишлари, маъсум нигоҳлари-ю, сўлғин чеҳраларидан мурғаккина боши билан ҳаётнинг анчагина залворли юкини елкасига опичлаб тургандай…\n– Олинг тоға, тоза сут, ҳечҳам сув қўшмаганман.\nЎзимнинг сигирнинг сути… Гарантияси билан…\n– Гарантиянг нимаси қизим… Кизалоқ беозоргина елка қисиб қўйди.\n– Билмасам ҳамма шундай дейди-ю…\nУнинг тўтиқушдек бидирлашага дилдан яйраб кулгим кеса, рўзғор тебратиш деб аталмиш ютоққанюҳонинг ҳали ўн гулидан бир гули очилмаган маъсума гўдакнинг қувноқ ва бахтли болалигини олганига ич-ичимдан эзиламан.\n– ҳали сутга сув ҳам қўшишади дегин, -хайратланган бўлиб сўрайман ундан.\n– Кўплар шунақа қилишади де, анқа… сутим кўпайсин деб…\n– Кейинчи, ўшани ҳам сотишадими, сут деб!\n– Кўпроқ сув қўшса, кўпроқ пул бўлади.\n– Нега сен қўшмадинг, ёки қўрқдингми, билиб қолишади деб…\n– Йўқ қўрқмадим! Энам уришади, озгина сотсанг хам ҳалолгина сотиб кел дейди…\nТоға, ўзи сут оласизми?\nқизча менинг сут олиш ўрнига уни бемаъни саволлар билан чалғитганимга, вақтини қизғангандек ғалати қараш қилиб қўйди.\n– Ваҳ, эсим қурисин, менинг…\nШунда аллақаердан бир тўда сут сотувчилар олдимиздан ўтиб қолишди.\nЁш болалар ёши анчага бориб қолган хотинлар, ўспиринлар. Бири қўйиб, бири сутини мақташди.. Бақир-чақир авжига чиқади…\n– Кун борми, йўқми силарнинг дастингдан… ҳе, энағарди..\nКизалок билан бир пайтда, тепага, овоз келган томнга қараймиз. Бизнинг нигоҳларимиз қадалган жойда-дераза ойнаси ёнида, ҳумдек бошини ойнадан чиқариб, ёлдор кўкракларини балкон тўсинига тираганча, тепакал бир киши турган бўлади.\n– Боланику- бола деса бўлади, кап-катта одам Сизам уларни тинчитиш ўрнига қўшилиб бақирасиз-а, уйқйнинг ҳаромини чиқариб…\nТепакал нусха мени ҳам сут сотивчилар қаторига қўшиб қўйганига унчалик хафа ҳам бўлмайман. Шунда ҳалитдан буён электр чироқда офтобдек чарақлаётган ялтирбош ёнида, тирсиллаб сутга тўлган говмиш сигирларникидек селкиллаган сийналарини осилтирганча ярим яланғоч жазмани пайдо бўлади. Ул ноёб зот, пастдагиларга гап ўқтириш билан бефойда эканлигини ўз «жуфти-ҳалолига» тушунтирди шекилли, ҳеч кимдан тап тортмасдан намойишкорона бир-бирларини ялаб-юлқаб, ичкарига ғойиб бўлишди.\nБундай пайтларда инсон танасига фақат она сути билан кириб, унинг онги ва рухиятига қадар сингиб кетган уят, ибо ва шарм-ҳаё каби виждон кўзгусининг бир парчаси, ҳали сен билан бирга барҳаёт эканлигидан дарак бериб қўяди. Ўзининг мутлоқо сезмаган ҳолда, забонига беихтиёр «шарманда вой шарманда» деган иборалар бетўхтов айланади, нигоҳингни қаерларга бекитишни билмай қласан… Идиш баҳонасида тепага югуриб кетаман. Суҳбатимизни узилиб қолган жойидон давом эттирмоқ учун, яна луқма ташлайман.\n– Мактабда ҳам ўқийсанми?\n– Ўқийман, учинчида, – қиз менинг идишимга сут қуя туриб жавоб беради\n– Бу аҳволда қандай ўқийсан, ҳар куни сут сотсанг…\n– Сутни саккизгача сотиб бўламан. Кейин заводнинг автобусига улгуришим керак. Дарсга кечикиб бораман, ленин, муаллимиз индамайди. Тушунади.\n– Нима унда бошқа киши йўқми сут сотадиган?\n– Нега, энам бор, қариб қолган, юролмайди. Бувамни кўзи кўрмайди.. етакламаса, ўзи йўл тополмайди.\nқизча сутни қуйиб бўлиб, қаддини ростлади. Юзини тўсиб қўйган рўмолини ортга суриб қўйди. Шунда кўзим дафъатан унинг ияги остидаги нўхатдек холига тушди.\nБаданимга муз югургандек бўлиб кетди. Хаёл қурғур бир зумда қаерларга олиб бориб, қаерларга олиб келмади.\n— Икки юз сўм тоға.\n— А нима дедеинг?!\n— Икки юз деяпман, сутнинг пули-де?\n— ҳа, пулми, ҳамён уйга қолганлиги эсимга тушиб, яна тепага югурама. қиз менинг паришонхотирлигимдан нашъа қилиб, қотиб-қотиб кулади.унинг қўнғироқдек кулгуси тонгги сукунатда анчагача акс-садо бериб туради.\nКун бўйи хаёлим унда бўлди. Бир бечора ночорликдан, куни қаттиқлигидан, гулдай боласини совуқда қақшатиб, рисқ топиб келиш учун кўчага чиқариб қўйган бўлса? Боласи ўз оёғи билан уйга кириб боргунча юраклари туз сепгандай ачишиб ўтиргандир?\nқўлларим бирор юмушга бормас, ўтирсам ҳам, турсам ҳам, ўша қизалоқнинг сўлғин юзи, ўйчан нигоҳлари кўзолдимга келаверади. Айниқса ияги остидаги қоп-қора холи.. Демак исми Холида, ёки Холдорхон, зҳтимол Холинисодир … Каллайи саҳарлаб уни подъезд этагида яна ўзим кутиб олдим.\n— Бугун ҳам сут олвсизми тоға, кечагисини ичиб кўрдингизми, ширинмикан? – Кизалоқ қўлимдаги идишни кўриб сўради.\nМенинг эса томоғимдан сут ўтармиди? Кеча музхонага қўйганимдан буён хаёлимга ҳам келмабди.\n— Ширин бўлмаса, сени кутиб турармидим қизим…\nШундай қилиб бир-биримизга эл бўлиб кетдик. Уэринмасдан ҳар тонг сут келтиради, мен эса унинг доимий харидори… энди бурунгидай «малакоо»деб қичқирмайди, балки уйимиз рўпарасида туриб олиб, дераза тагида мени чақиради.\n— Шоир тоға…\nКизалоқ мени шундаай деб чақиради. Мен ҳам шунга кўникиб қолганман, гўёки туғилганимдан менга шундай исм қўйишгандай.. Мен эса уни Холида деб чақираман. Холида ҳам шу пайтгача бирон маротиба бўлсин, «Шоир тоға менинг исмим Холидамас, фалончи» демаган. Бизнинг муносабатимизни четдан кузатган киши, узоқ йиллардан буён бир-бирларини яхши биладиган эски қадрдонларга қиёслаши табиий…\nНегалигини билмайману, Холидага фақат яхшилик қилгим, иложи борича оғирини енгил қилгим ваш у баҳонада юзларида севинч, хушнуд бир кайфиятни кўргим келаверади. Гоҳида уни уйга ўтқазиб қўяманда, Марфа холадан унга чой тайёрлаб беришини илтимос қилиб, ўзим сут тўла бидонни кўтарганча, қўшниларникига югуриб кетаман. Холижонларига қўявермагач, уйларида сут бўлсада, чор-ночор сотиб олишга мажбур бўлишади, уйинг нурга тўлгурлар.. Шу билан қизчани ортиқча ташвишдан, кўчада беҳуда саргардон бўлишдан халос этаман. Бу хатти-ҳаракатим билан унинг ҳам кўча-куйдабошқа болалардек шўх-шодон чопқиллаб юришини, боларга хос соддалик ва ўйинқароқлик билан болаликнингтакрорланмас маъсум ва беғубор онлари оғушида бўлишини юрак-юрагимдан истагандирман, балким…\nХолида Марфа холага ёқиб қолди. Энди у биз билан бемалол, тортинмасдан, бир дастурхон атрофида чой ичар, дам олиш кунлари мен унинг сут тўла идишларини бўшатиб келгунимча, чой ичиб, исиниб ўтирарди.\n— Шоир тоға сизга доля берай, – деб қолди у бир куни дабдурустдан… Марфа холла ҳам тушунманди чоғимда, менга қарада…\n— Долянг нимаси қизим…\n— Сиз менга кўп ёрдам бераяпсиз. Ўшанга анақаде, нима… процент…\n— Хизмат ҳаққи демоқчимисан… дедим, унинг нима демоқчи бўлганин тушунгандай бўлиб…\n— ҳа-аа… Холида унинг тили учида турган жумбоқни билағонлик қилиб тезда топганимдан яйраб кетди. Мен ва Марфа холла эса, унинг муштдек боши билан «доля» ва «процент» била ниш юритишига завқимиз келиб, қотиб-қотиб кулдик.\n— Холида, -даданг ҳам бормидилар?\n— Бору,.. йўғлар, у хомуш тортиб жавоб беради.\n— Нега йўқ дейсан, -ё… -Марфа холла «ўтганларми» демоқчи бўлди-ю назаримдашу сўзни айтишни ўзига эп қўрмади.\n— Мен дадамни кўрмаганман. Бувам айтадики, даданг ўзи туғилган юртига ишлагани кетган дейди.\nУнинг сўзларини тинглаб туриб алланечук бўлиб кетаман. Ўн йилдан зиёд вақт ўтибдики, дадсига интизор. Демак онаси дадаси ҳақида бирон марта бўлсин ножўя гап қилмагандирки, падари бузрукворига меҳри беқиёс. У гапираверади… гапираверади. Мен эса ҳайратдан ёқа ушлайман. Ёпирай! Дунёда бир-бирига қуйиб қўйгандай ўхшаш одамларнинг борлигига иймон келтирмоқдан ўзга чора йўқ. Бунчалар ўхшаш. Муниснинг ўзгинаси-я. қош-кўзлар, бурун, қимтинган лаблар… Бир вақтлар бизнинг ҳам арзанда, эркагина фарзандимиз бор эди.\nХудо кўп кўрди. Йўқ! Йўқ! Яратганнинг олдида гуноҳга ботмайин! Менинг ўзим кўп кўрдим. Туғилганда, худди Холиданикига ўхшаш ияги остида холи бор эди. ҳозиргача ақлим етмайди, хотиним туғруқхонага тушди-ю, балога гирифтор бўлди.эрта индин жавоб берамиз деб турганда, бош оғриғига йўлиқди. Аввал интенсив палатага, у ҳам наф қилмагач реанимация бўлимига ўтқазишди. Шу-шу аҳволи баттар бўлса бўлидки, бери томон ўзгарай демади. Бу ёқда ойга етиб, етмаган чақалоқ чирқиллайди, эмизадиган одам йўқ. Дунё кўзимга тор кўриниб кетди. Барибир кўнглим аввалдан сезиб юрган иш бўлди.\n– Энди ука, бизнинг ишимиз авваламбор даволашга молик бўлсада, лекин табобат натижа бермагач, беморни ҳам , унинг орқасида турган қариндош уруғларни ҳам умидвор қилмасдан, бор гапни айтиб қўйиш ҳам, хизмат доирамизга киради – деди реанимация бўлими мудирииенга иш кабинетида. Мен эса, доктор ўша «боргапни» ни айтмасдан бурун, совуқ бир нафасни сезгандай адойи-тамом бўлгандим.\n– Хотинингиз менингитнинг энг оғир формасига йўлиққан. Бундай беморлар юздан бир фоиз ҳолатда, тасодиф туфайли тирик қолади. Тирик қоганлари ҳам, бир умр ногирон, ёки шал, ёки кўр бўлиб қолади. Ўшандан буён духтурни курсам, юрагим орқамга тортиб кетади. Гўё улар эгнида оқ халати бўлгани билан инсон боласига фақат совуқ хабар тарқатиш учун яралгандай…\nДокторнинг уша совқ гапидан сўнг, бир-биридан даҳшатли, айқаш-уйқаш фикирлардан миям ғовлаб кетди. Биринчи фарзандимиз қиз туғулгани учун менинг йигитлик нафсониятим ҳақоратлангандай, бунинг учун эса шак-шубҳасиз хотиним гуноҳкордай эди. Ўнинг устига менга елимдек ёпишиб, буйнимга осилиб олаётгандай… Бу бало-қазодан энди ҳечам қутилишнинг иложи йўқ, аксича, бир бир умр ногирон хотиннинг чўрисига айланиб қолаётгандай эдим. Тенқурларим малоҳатга тўлиқ, бир қултим сув билан ютгудек хурилиқолари билан қўлтиқлашиб кўча-куйда сайр-томоша қилиб юрса-ю, мен эса ожиз заифамни етаклаб, унга йўл кўрсатувчи йўловчи юлдуз бўлиб қолавераманми? Бундан чиқди, йигитлик, ёшликдаги давру-даврон уволгина кетарканда?!\nОғирнинг устидан, енгилнинг остидан ўтиб ўрганган мен, табиийки ҳаётнинг бу аёвсиз ҳукуми билан муроса қилолмас эдим. Энди ўша пайтдагиваҳшийлигимни, пасткашлигимни эсласам, узимдан-ўзим жирканиб кетаман.Бечора Мунисгинам… Уволгина Мунисим.. ўзи нима аҳвода ётибди-ю, мен нима дедим…\n– Мунис, мени ҳар ҳолда туғри тушунарсан, -мен бошқа бир қизни яхши кўриб қолдим. Икковимиз менинг юртимга кўчиб кетиб, ўша ерда яшашга аҳду-паймон қилдик. Мени кечиргин… Эҳтимол, мен шу аҳволга тушгандан сўнг, эрим айнигандир, деб ўйларсан. Йўқ. Ундай эмас мен уни аввал, сендан ҳам аввал яхши кўрардим…\nҳа. Шундай дедим, айнан шундай дедим. Энди билсам,гулдай хотинимни шакардек қизимни дўзах оташига ташлаб, бошқа бир қизни яхши кўриб қолган кўзларим оқиб тушса, адолатдан бўларкан.. Билмадим нега ундай қилдим экан. Эҳтимол, шундай десам. Менга булганмуҳаббат ўрнини нафрат эгаллаб, мендан тезроқ совиса керак, деб ўйлагандирман. Мен бутунлай безиб кесин дегандирман. Аслидачи, аслидачи,… ҳеч кимни севмагандимку? Кўз очиб курганим ҳам, биринчи муҳаббатим ҳам тахтим ҳам Мунисим эдику-ку?!\nБечора Мунисгинам!… Уволгина Мунисим!.. Бир оғиз ҳам гап қайтармади-я.. Тақдиридан нолиб, ўксинмади-я…\n– Майли дадаси… Йигит моли ерда, мендек бир нотовон, яримжон билан ёш умрингизни елга совурманг… Аслида бу гапни олдинроқ мен сизгаайтишим керак эди… У дунё-ю, бу дунё мен сиздан розиман, фақат ҳам васиятим, ҳам илтимосим.. – қизимни эҳтиёт қилинг. Менику ожиз, лекин, ёдгорлик бўлиб қолаётган ёлғизгина зурёдимнинг бахту-иқболини ўз кўзингиз билан кўринг…\nМенчи? Мусофирчилик баҳона, Оллоҳ-таоло ризқ-насибамни узга юрт тупроғига сочиб қўйган экан, шукроналар қилиб, шуни териб емадим. Ўз юртимни одамлари дея уларга талпиндим… Оқибатчи? Ўзга юртда эркин қуш эдим, ўз юртимда мусофир бўлдим. қиз туғулди деб нонкўрлик қилувдим. Эндичи? Энди қизга ҳам зорман. На рўзғоримда хайру-барака бўлди, на биримда икки қўшилди. Икки бегуноҳни тақдир ҳукмига чирқиллатиб ташлаб келаверганимдан сўнг, бундан зиёда нима кутиш мумкин эди. Холида-чи? Кўча-куйда тирикчилик ғамида улоқиб юргани билан барибир кимнингдир арзандаси, кимдир болам деб, хавотир тўла кўзлари билан кутиб туради…\nМенинг қизимчи? Менинг Беназиримчи? қаердайкин? Тақдирнинг палаҳмон тоши уни қайси гўшаларга улоқтириб ташлайдийкин? Ёки, анаву сут сотувчи қизалоққа ўхшаб, бир бурда нон топиш илинжида қайси кўчаларда хор –зор бўлиб юрганикин?\nЛекин кўнглим хийлатаскин топкандай, гўё узоқ қидириб юрганим- азиз кишимни топганману, шу боис қалбим тўрини хотиржамликка ўхшаш аллақандай туйғулар эгаллагандай…\nАна шундай кунларнинг бирида Тошкентдан бирҳафтага келиб-кетишимни сўраб телеграмма аелиб қолди. Тошкентда ҳам хаёлимда ўша қизалоқ. Айниқса сафарнинг сўнгги кунлари роса тоқатим тоқ бўлаёзди, назаримда унга бирор нарса бўлгандай, уни йўқотиб қўйгандай бўлавердим. Кўнглим негадир ғаш еганим ҳам, ичганим ҳам татимайди. қишнинг охирги кунлари бўлишига қарамасдан, бўралаб қор ёғар, паға-паға қорлар уюми бир зумда ҳаммаёқни оққа ўраб ташлабди. Уйга тушга яқин кириб келдим. Эшикни Марфа холанинг ўзи очди.\n— Соғ келдингми болам, -у менинг юз-кўзларимни ўпиб куришди.\n— қизалоқ қандай, соғ юрибдими, -холанинг саволига савол билан жавоб қайтардим. Менинг безовталигимни сездими, ортиқча индамади. Жимгина қўлимга буклоғли қоғоз тутқазди. Шундоқ йўлакда кийимимни ҳам, пояафзалимни ҳам ечиб улгурганим йўқ, хатни ўқимоққа тутиндим.\n— Салом шоир тоға! Деб бошланарди хат. Мен сизни кўп кутдим, кўп соғиндим, келмадингиз. Сизга деб ҳар саҳар сут келтирдим. Энди келолмайман. Бувам оғирлашиб қолди. Энамга ҳам, бувамга ҳам ўзим қарраяпман. Сизга салом билан Беназир…\nБошим ғувиллаб кўз олдим қоронғулашиб кетди. Дармоним қуриб, шилқ этганча деворга суяниб қолдим. ҳушим ўзимга келгач, шитоб билан ташқарига отилиб чиқдим. Орқамдан ҳой-ҳойлаганча қолган Марфа хола, деразадан бошини чиқариб мени чақирди.\n— Каерга к, қаерга кетаяпсан Вафо! Уни қаерда туришини биласанми?\nДарвоқе, қаерда туради, у? Гандираклаб қаерга кетаяпман ўзи? Аҳволимни тепадан туриб тушинди шекилли, Марфа холаяна қичқирди:\n— қоракўзда тураман деди, ўшаёқда уйимиз деган.\nДуч келган биринчи таксини кира қилиб қоракўз томонга ўқдек учиб кетяпмиз.\n— Тезроқ ҳайдасангизчи ака, бунча иммилладингиз, -сабрим чидамасдан ҳайдовчини қистовга оламан.\n— Бунча ичингиз тор иним, нима мен самолёт ҳайдаб кетачпманми, айтганингизданоқ учириб кетсам…\nҳайдовчи эҳтимолшамолдек елгандир. Лекин менинг назаримда бир йил йўлда юргандек туюлди. Кела-келгунча ўзимни еб қўйдим, ҳисоб…\n«Галварс» ўласанми, шунча кундан буён бир оғиз исмини сўрасанг? Сендан ош-нон сўраётганмиди? Ақлингни моғору, кўзингни шира босганмиди? Афт ангори, юз-кўзлари худди Муниснинг ўзгинасику, шундан ҳам кўнглинг бирон нарса туймадими? Ияги остидаги холл-чи?\nОҳ, Беназир, она қизим, ишқилиб бахтимга омон бўлгинда…\nСўроқлаб суриштириб, керакли уйни топдим.сабрим чидамай, темир дарвозани қўш-қўллаб ура бошладим.\n— Беназир, Беназир, мен ткелдим онажоним, мен келдим, асалим…\nМен талпинаётган дарвоза қолиб, қўшни эшикдан бошқа бировнинг боши кўринди.\n— ҳой биродари азиз. У уйда ҳеч ким йўқ. Кўрмайсизми, дарвозаларида қулф осиғлиқ-ку?\nРостданам, қарамаган энканман. Каттакон бесўнақай қулф дарвоза тутқичида осиғлиқ турарди.\n– Жуда безовта кўринасиз, кимни қидириб рибсиз биродар…\n– Беназирни, ҳалиги сут сотадиган қизни…\n– Эҳа, худо раҳматли Мунисни қизин айтяпсизми?\n– Худо раҳматли, дедингизми, – рангим бўздай оқариб, қулоқларимга ишонмиган куйи, – суҳбатдшимга термулдим.\n– Шундай биродар, мунис қазо қилган. Куни кеча еттиси эди. Маъракасини ўтқазишди-ю, тоғасими, амакисими, кампир билан Беназирни кўчириб олиб кетди.\nКаерга кетишди билмадим. Кампир ҳам пишиб қолган. Бояқиш Муниснинг қзидан ҳам қизига жабр бўладида. Икки касалванд онани боқаман деб, ёш боши билан аёзни кунида йўлларда тутдай тўкилиб кетди-я… Бошида дадаси бўлганда ҳам, бунчалар ғариб бўлмасми-ди? Дадаси бо деб эшитамиз-у, лекин ўзини кўрамганмиз. ҳозарги эркакларга ҳайронман биродар. Шунчаям худодан жиловингни узганмисан қизтолоқ, совға – саломинг бошингни есин, ҳеч бўлмаса ўзингни кўрсат , бола бечора ичикиб кетди-ку:\nЮрагим бир зумда ҳувуллаб тап-тақир даштга айланди қолди. Мен истаган қайноқ дидорлашув, Ширин орзуларнинг саробга айланиши, мени адойи-тамом қилганди.\nЎзлари ким бўладилар биродар… – ҳалиги кипши мендан сўраб қолди.\n– Менми… мен… ҳалиги, шундай ўзим сутга…\n– ҳа-ҳаҳа… шунақа денг…\n– Уй эгасининг ким билан бунчалар эзилиб гаплашаётгани билан қизиқишди, чоғимда, хотиними, болаларими, кўча тарафдаги дераза қанотларини ланг очиб юборди. Ичкарида телевизорданми, радиоданми хонанданинг дардли хониши қулоғимга чалинди.\nНеча кун кўнглим ёришмас,\nШам чироғим қайдасан.\nГавҳар қароғим қайдасан.\nқор шамол аралаш бўралаб ёғар, ҳайҳотдек кимсасиз йўлда бир ўзим маъносиз, мақсадсиз тентирардим…\nқайдасан Беназир, – асал қизим?!… Гавҳар қароғим, жону-жаҳоним қайдасан?!…\nЙўлда кетяпмиз-у ичимда чироқ ёқса ёришмайди. қанақа уйдим-чуқур йўллардан келганимизни энди фаҳмлай бошладим.\n-Бу оворагарчилигимизга қараганда, биронтасига қарз берганмисиз дейман? Бу ерга қарз бериб, ололмай оёғи куйган товуқдай югургилаб юрганларни кўп олиб келганман – ҳайдовчи гап бошлади.\n– Йўқ аксинча, мен қарз олганмдим… Жуда катта қарз. Умуман, бу ерларда хийла қарзим катта, -дедим хўрсиниб. ҳайдовчи зерикмаслик учун менга яна икки-уч луқма ташлаб кўрди. Менинг эса қулоғимга гап кирармиди. Кўзим очиқ тургани билан ҳеч нарсани кўрмас, мендан бирор садо чиқавермагач, у ҳам чакагини оғритиб ўтиргиси келмади чоғи, то манзилгача етиб кегунимизга қадар миқ этмади. Йўллар музлай бошлаган, атроф зулмат… Шамол худди дашту биёбонда увиллаётган чиябўрининг овозини эслатарди. Устига-устак бизга қарши эсар, паға-паға қорларни шитоб билан учириб келиб, машинанинг олд ойнасига қалаштириб ташларди. Шусиз ҳам зўриқиб ишлаётган ойна тозалагич, намчил қорнинг оғирлигидан, чириллаб қоларди. ҳайдовчи ахён-аҳёнда тишини ғичирлатиб ярим ошкора, ярим пинҳона сўкиниб қўярди. Сезиб турибман, бу томонларга келишга рози бўлганидан ич этини еяпти. ҳозир бемаврид бир оғиз сўз отсам, керасинга гугурт чақиб ташлаш билан баробар. Менинг дардим эса, уникидан ўн чандон залворли. Шундай бўлса-да, унга ўғринча қараб қўяман. Юз-кўзларини кўриб турмасам-да, унинг қай алфозда эканлиги, аниқ-тиниқ кўз олдимда намоён бўлади. Шаҳарга ярим тунда кириб келдик. ҳайдовчи, мен ва машина – ҳаммамиз бирдек чарчаганмиз. Машина худди ўша жойда Беназирни илк бор топганим, қадрдон скамейка ёнида тўхтади. Ўзим учун азиз бир нарса ёдимга тушгандек, юрагим алланечук бўлиб кетди. Машина эшигини ёпишни ҳам унутиб, қўлбола ёғоч ўриндиқ сари талпиндим. Устини катталар ковушини кўмар-кўммас қор қоплабди. Уларни қўллрим билан сидириб ташладиму, беихтиёр тикилиб қолдим.\nГўёки шундай қилсам ҳали замон беназир келадию, сут тўла бидонларини шу ерга қўйиб, харидорларни чақира бошлайди.\n– Мала-кўв, малакўв! Шоир тоға сизга сут олиб келдим!…\n– Иним борор нарсангизни унутиб қолдирдингизми? – бир оз кечикиб бўлса-да, бу савол менга тегишли эканлигини англадим.\n– А, лаббай, бир нарса дедингизми? – ҳайдовчининг саволига савол билан жавоб бердим.\n– Кетишдан олдин бирор зарур нарсангизни қолдирганмидингиз, – девдим, – у ҳайрат билан ҳануз менга тикилиб тутарди. –Эшикни оча солиб, қор титкилаётганингизга айтяпманда?!\n-ҳа ака, – дедиа охри, тўғрисида кўча қолиб. қолдирибман, энг азиз нарсамни, юрагимнинг бир парчасини. Менинг учун жон қадар ширин ва азиз бир кишининг дийдорини, изларини… Энди бу ерлардан то топмаганимча, кетолмасам керак. Сўнг унга мўлтираб боқдим. Унингҳеч қандай маъно ўқиб бўлмайдиган нигоҳларидан икки нарсани ил ғаб олдим. «Ё тилла буюм, ё унданда қимматроқ ниманидир унутиб қолдирган. Бўлмаса, қор титкилаб, ярим тунда изиллаб ахтармасди. Демак, киройи қидиришга арзигулик нарса… -Бундай алжойи – салжойи гапларни чўнтагида ҳемири йўқ, бошмоғининг тучи тешик, лекин, бўйнидан бўйинбоғ тушмайдиган ҳаёлпараст шоирлар гапиргувчи эди. Ишқилиб, кира ҳақимни беришга қурби етармикан?» – деган ҳадик ҳам соя ташлаб турарди унинг қароқларида.\nКелишилган хизмат ҳақини икки баробар зиёда этиб тўлаб, ҳайдовчи билан хайру хушлашдик. Кира ҳақимни олгунча роса эсим кетса керак, деган ваҳимада эканми, кўзлари чақнаб кетди. қайта-қайта миннадорчилик билдириб, моторни ўт олдирди. ҳуллас, мижози шоирмиди, хаёлпарастмиди ёки савдогарми, билолмасдан доғда кетди. Скамейканинг бир четига омонатгина ўтириб, азим чинорнинг ҳўл танасига беҳолгина суяндим. Кўз олдимда юпунгина кийинган, резина этикчасининг учи билан совқатган оёқларини ишқалаганча тепага жовдираб қараб турган Беназирнинг ғарибгина сиймоси гавдаланади. Томоғимга бир нарса тиқилгандек, кўкрак қафасим торлик қилаётгандай нафас олишим оғирлашди.\n– Беназирим!.. Менинг тутдек тўкилган, сочқидай сочилган бечорагинам… – кузларимда ёш ҳалқаланди. Бир оздан сўнг, тепага қарасам, хонмиз чироғи ҳануз ёниқ. Демак, Марфа холла ухламаган, мени илхақ кутган. ҳадемай, балкон пардалари сурилиб, холанинг суврати кўринади. Энди уйга кирмасам бўлмайди, дедиму подъезд зинапоясидан юқориладим.\n– Топдингми уни? – марфа холанинг меникидан кам бўлмаган ташвиш аралаш биринчи саволи шу бўлди.\n– Йўқ, топмадим, тополмадим… Бошқа жойга – тоғасиникига кўчиб кетибди. Лекин, барибир топаман, топмасам бўлмайди уни.\nЎзиям, жуда ёқимтой қизда, сенинг ўрнингда бўлсам, мен ҳам шундай қилган бўлардим. Етимга қайишсанг, Худо ҳам сенга қайишади.\n– Роса овора бўлибсан-да, на кийимингга, на аҳволингга қараб бўлади. Хонанга ўт, исинақол, ҳозир овқатингни олиб кираман.\n– Йўқ! Овора бўлманг, овқат егим йўқ. Бир пиёла қайноқ чой бўлса кифоя.\nЎша кеча тунни минг азоблар билан ўтказдим. Кўзимни юмдим дегунча, нигоҳим қаршисида Беназир пайдо бўлаверади. Хуллас, на ётишимда, на туришимда ҳаловат бўлди. Тонга яқин асабларим толиқиб, кўзимга энди уйқу инган экан таниш ғала-ғовурдан сапчиб уйғондим. Устимдаги кўрпани итқитиб ташлаб, қиш куни майкачан балконга югурдим. Пешонамни балкон деразаисининг муздек ойнасига тираган куйи, бутун вужудим кўзга айланиб қуйига боқаман. Аҳён-аҳёнда икки, баъзан, уч –тўтр киши бўлиб, сут сотивчилар ўтиб қолишади. Лекин, улар орасида, мен учун жондан азиз ўша қизалоқ йўқ… Ўа каттакон бесўнақай жун рўмоли елкаси аралаш ўраган, пальтоси осилиброқ турган, оёғида сариқ резина этикли қиз кўринмайди. Скамейка ҳам бўм-бўш… Ма-ла-коов, Каймоқ, яйца, -деган қоришиқ овозлар ҳам уникига ўхшамайди.Уникидек маҳзун, синиқ ва журъатсиз эмас… Бир уйга кириб, бир балконга чиқиб, қанча фурсат ўтганини ҳам билмайман. Тонг анча ёришиб қолган, атроф жавониб кумуш ранга бурканган сари, сут сотувчилар сафи тобора сийраклашиб борарди. Мен эса умидимнинг сўнгги лаҳзалари увол кетишини сира-сира истамадим. Эгнимга тўнимни апил-тапил ила солиб, кичик бир бидончани олганча пастга югураман. Энди сут сотувчилар кетиб бўлган, овозлари ҳам эшитилмас… Пастда, йўлакда, ёшлари ўтинқираган бир аёл ҳам, қўлида идиш, ниманидир илинжида бесаранжом боқарди.\n– Сиз ҳам сутга чиқдингизми, қўшни? – рости гап, аянинг мени ўзига яқин олиб қўшни дейиши хуфтон дилимга бир тутамгина нур олиб киргандай бўлди.\n– Сутни бир кишидан олиб ўрганиб қолибмиз, айланай. Эндигина каттадан кичигимиз сутнинг таъмига ёлчигандек. Берганнинг бетига қарама деб, олишга олаверибмиз, на отини сқрабми-у на жойини-жалолини… Уволгина қиз, ёш боши билан покизагина савдо қиларди-я,. Рўмолига ўралиб, сут қуйиб бергандан сўнг, одамнинг кўзига жовдирабгина қараб турар эди. Бирам рамҳмиларим келиб кетарди, бирам меҳрим товланиб кетарди-ей, шу жафокашга. Бирда-яримда ўзига билдирмай бир сўм, ярим сўм зиёдроқ бериб юборардим, сутниҳаққи деб. Шундан бери йўлини пой лайман, дом-дараксиз. Сут келтирмаса ҳам, майлига эди, ўзи омон бўлсин, бояқиш. Бир бошқача яхши кўувдим-а, шўрликни… Ая гапираверади. Мен эса ич-ичим куйишиб, жим туравераман. Сўнг, уйга қуруқ қайтмаслик учун, дуч келган биттасидан сут сотиб олади-да уйга йўл олади.\n– Ноиложликда болам, -деб қўяди менга кетаётиб. Мен эса қалбим каби бўм-бўш идишниолиб, ортга қайтаман.\n– Марфа холла, -дедимэртаси кун нонушта маҳали уй эгасига. Манна кўрасиз, у албатта келади. Сизни ҳам, мени ҳамизлаб келади. Лекин, сиздан илтимос, ўша заҳотиёқ унинг хабарини менга етказинг. Иложи борича телефонга олиб боринг. Бирга Кўнғироқ қилинглар… Турар жойини, кимникида туришрни ипидан-игнасигача сўраб олинг.\nСўнг кампирга ижара ҳаққини тўлаб, ишхонамнинг манзили, ўзимникидан бошлаб, бошлиғимизнинг телефон рақамларигача ёзилган қоғозни у кишига тутқаздим. –Ўла-ўлгунча миннатдорман сиздан, Марфа холла! ҳамма умидим сиздан! Илтимос қиламан, бир кўзингиз ўшанинг йўлида бўлсин! Менинг эса иккала кўзим ҳам сизларнинг йўлингизда нигорон бўлади. Иккимиз она-болалардек хайирлашиб, мен сафарга отландим. Тошкенга келдим-у, ишга шўнғиб кетдим. Лекин, бирон лаҳза бўлсин, Беназирнинг хаёли мени тарк этган эмас.\nБу орада қиш тугаб, баҳорнинг илк нафаси сезилиб қолди. Тоғларда бодом қийғос гулга кириб, эртапишар ўриклар пуштиранг либосга бурканган чоғлар…\nТушлик танаффусдан олдин, икки-уч ҳамкасблар даҳлизнинг бир бурчагида кимдир гурунглашиб, кимдир сигарета тутатиб турувдик. қайси бир бўлимдан «Вафони чақиринглар, телфонга, Вафони чақиринглар, Тожикистондан сўрашяпти» деган овоз қулоғимга чалинди. қўлимдаги сигаретани ҳам ташлашни унутиб, даҳлиз бўйлаб чопиб кетдим.\n-қаёққа кетяпсиз, қайтинг орқага, қўнғироқ бу кабинетга бўляпти, котиба қиз анча жойдан ортимга қайтарди. Трубкани олганману, лаббай дейишга ҳолим йўқ, ҳансираганим- ҳансираган…\n-Эшитяпман, эшитяпман, Марфа холла,-ўзимни анчайин тутуб олдим.\n-Яхшимисан болам, соғлигинг яхшими, суюнчи бер ўғилгинам, анави сут сотадиган қизалоқ бор эдию, ўша бугун уйимизга келди. Сени кўп сўроқлади.\n-Йўғе, наҳотки, қулокларимга ишонмайман, хола. Айтувдим-ку, сизга барибир бир кун келади деб…\n-Ўзим билан олиб келавердим. Гаплашасанми?-ҳеч кутилмаган бу таклифдан юрагим така-пука бўлиб кетди. На, говори с ним, погромче говори,-деган сўзни элас-элас эшитиб қолдим.\n-Ассалом шоир тоға, бу мен Беназирман…-овоз шунчалар жарангдор, жозибали эдики, кўзларим беихтиёр ёлқинланиб кетди.\n-Шоир тоғанг садқа бўлсин, сенга Беназир қизим,-дея олдим. Сени кўп соғиндим, сут келтиришингни жуда интиқлик билан кутдим.\n-Мен ҳам сизни соғиндим, шоир тоға, мени излаб келасиз деб қаттиқ ишонардим. Аямга сиз ҳақингизда кўп гапириб берардим, аям ҳар сафар «яна айт, яна айт» деб қистайверади. Бир сафар шоир тоғангни хислатлари дадангга жуда ўхшаб кетаркан деди.\n-Сени қидириб бордим. Лекин, қўшниларинг сизларни кўчиб кетганларингни айтишди. Аянгни қазо қилганини ҳам ўша ерда эшитдим.\n-Шоир тоға, аяммас, аямнинг оналари оламдан ўтганлар.\n-Нима аянг тирикми, қизим, Мунис ҳаётми?!\n-Шоир тоға, аямни танирмидингиз?\nШу ерга етганда алоқа узилиб қолса бўладими?\nТўлғонган илондек, у бурчакдан бу бурчакка бориб келаман, телефон гўшагини ютиб юборгудек «алло» деявериб, кабинетни бошимга кўтарибман. қани энди алоқа ўлгур тиклана қолса?! қўлим бирон юмушга бормай кечгача ҳатто ҳамма ходимлар уй-уйига кетиб, шом тушар маҳалгача ҳам қўнғироқ кутиб ўтирдим. Ўзим қўнғироқ қилай десам рақамини билмайман. Марфа холанинг уйида эса телефон йўқ. Хуллас шунча кутганларим беҳада кетди бир ҳафтадан сўнг, яна қўнғироқ бўлди. Энди эса ишхонамда йўқ. ҳамкасбларимдан бу хабарни эшитиб, нақд дод деворай дедим. Бошқа сабру бардошим етмаслигига кўзим етиб бошлоғимимз ҳузурига кирдим.\n-Хўжайин, иложи бўлса, мени бир оз муддатга Тожикистонга хизмсат сафарига юборсангиз.\n-Менга қаранг укам, бу тинчликми ўзи, нимо бало Тожикистонда хазина тоопганмисиз?! Бошқаларни юборадиган бўлсам, бормаслик учун минг баҳона қидиришади. Сиз эса учиш учун қанот боғлаб турасиз!\n-Ундай бўлса майлига, маошсиз отпуска берсангиз ҳам розиман. Лекин бормасам бўлмайди.\n-Камандировка масаласида муаммо йўк. Лекин, сиз хохлаган ва тушингизга кирган жойга эмас, айнан Регарга, алюминий заводига борасиз. Биласиз-а, у ерда катта бир иншоот қурилишини бизнинг трест зиммасига олган. Агар рози бўлсангиз, тушдан кейин киринг ҳамма хужжатларингизни расмийлаштириб беришади. ҳалиги суҳбатимиз тугамаган эдики, бошлиқнинг телфони жиринглаб қолди.\n-Ким дейсиз? қаердан келяпсиз? Тожикистондан? Ким керак? ҳа, ҳа, шу ерда, мана ўзлари… Бошлиқ гўшакларини менга узатди.\n-Шоир тоға бу менман, Беназир, ассалому алайкум…\n-Беназир, менга қулоқ сол қизим, худди ҳозир алоқа узилиб қоладигандай, апил-тапил сўзларни қалаштириб ташладим.\n-Ачм тирик дедингми?\nКандай қилиб тирик бўлади?\n-ҳа тоға, аям ҳаётлар.\nҳозир ҳам аввалгидек кўзлари кўрмайди. Бувим беҳос жуда оғирлашиб қолди. Тоғам ҳаммамизни йиғиштириб уйига олиб кетди. Бувам тоғамникида уч кун ётиб, узилди. Тоғамникидан чиқардик. ҳамма маъракалари шу ерда ўтди аям билан мени аёл бошларинг билан ҳеч қаерга юбормайман деб рози бўлмадилар. Оч бўлсам оч, тўқ бўлсам тўқсанлар, деди.\nЁпирай! Гангиб қолдим!\nқай бири ҳақиқат! қўшнисининг гапимип ёки Беназирнинг? Аслида мўҳими бу эмас, муҳими тезроқ Тожикистонга етиб бориш. Беназирни топиш.\n-Беназир мен эртага йўлга чиқяпман, қизим…\n-Ростданми ростданам келасизми? –унинг қувончдан яшнаб кетгани шундоққина овозидан сезилиб турарди.\n-Келишингизга пиширилган сут олиб борайми, шоир тоға…\n-Албатта, сени ҳам, сутни ҳам жуда-жуда соғинганман.\nИкки кун орасида уларни топиб, Марфа холаникига олиб келдим. То бошқаишларимни битказгунимга қадар, шу ерда туришди. Кейин эса ҳаммамиз биргаликди Тошкентга қайтдик.\nМунисни нуфузли клиникаларда даволатганимиз, таниқли шифокор – олимларга кўрсатганимиз самарасиз кетмади. Бемалол бировларнинг ёрдамисиз йўлида юрадиган, атрофдагиларни танийдиган бўлди. Ишхонамдан унга муносиб иш топиб, жойлаб қўйдим эрталаб ўзим билан ишга келади, кечқурун биргаликда яна уйга қайтамиз.\nБуь орада ўртамизда яна бир фарзанд дунё юзин кўрди. Шукурли кунларимизга шукрона дея исмини Шукри Оллоҳ қўйдик. Бу йил биринчи синфга қадам қўйди. Беназир эса, Халқаро дипломатия университетида энг аълочи талаба. Ўша сиз таниган, менинг сут сотувчи қизим – узоқ йиллар мен дийдорини соғиниб яшаган бебаҳо ва безавол Беназирим!\nPublished on mars 23, 2013 · Filed under: Хориждаги ўзбек адабиёти;\nOne Response to “Ҳайдарқул Шарипов: Беназир (ҳикоя)”\nАббосхон said on mars 23rd, 2013 at 8:07 f m\nҳикояни қўйишдан олдин, ҳеч бўлмаса бир марта ўқиб, хатолари тузатилмабдида. қаерга шошилдингиз?


жасорат – Сурхон тонги\n2020 йил 3 Июл, Жума\nАпрел 4, 2019\tЖамият 0\nБахшичилик бу буюк жасоратномадир. Ватан ва эли юртга муҳаббат изҳоридир. Унда тенги йўқ самимийлик ва инсонийлик мужассам. Уни ёдлаган, айтган, эшитган одамлар бахт топадилар, иқбол топишади. Унда инсоний аҳлоқ, эътиқодларнинг булоқлари мужассам. У мукаммаллик намунасидир. У донолик, самимийлик ва инсондаги энг гўзал фазилатлар тараннуми ва даъватчисидир. Бахшилар эса чорловчилардир. Бу …\nЭр йигит жасорати\nФеврал 13, 2019\tЖамият 0\nЎтган йилнинг 11 декабри, соат 16:00 лар чамаси эндигина бир ёшни қаршилаган неварам Сулаймон кўп қаватли уй эшигининг ичкарисида қулфланиб қолди. Термиз шаҳри 5-кичик даҳа, 2-уй, 5-хонадонда истиқомат қиладиган фарзандларим, келиним бу ҳолатдан қаттиқ қўрқувга тушишди. Она-да, боласига ёрдам сўраб, гоҳ у ёққа, гоҳ бу ёққа чопди. Одамларни ёрдамга чақирди, …\nРоссиянинг Магнитогорск шаҳрида турар-жой биносининг портлашидан жабр кўрганларни қутқаргани учун Ўзбекистон фуқароси Оламафрўз Абдуллаевнинг жасорати интернетдаги ижтимоий тармоқлар орқали бутун жаҳонга тарқалди. О. Абдуллаев Сариосиё туманида туғилган. Термизда коллежни тугатган, 7 йилдан буён Россияда қурилишда ишлайди. Бўш вақтида спортнинг “кудо” тури билан шуғулланади. Унинг онаси Лайло Бердимуродова Олтинсой туманидаги “Халқобод” …\nФеврал 13, 2018\t6,872\nАпрел 27, 2018\t2,986\nМарт 9, 2018\t2,978\nМай 15, 2018\t2,959\nФеврал 27, 2017\t2,741\nСаккизта мактабда шахмат ўқитилади\nМетрологик хизмат қулайликлари


Бу қизиқ\t11 Август 13:00 7907\nГидрометеорология хизмати маркази эртага, 12 август куни Ўзбекистонда кузатиладиган об-ҳаво ҳақида маълумот берди.\nТошкент шаҳрида ҳаво бироз булутли бўлади, ёғингарчилик кутилмайди. Шарқий шамол йўналишини ўзгартириб, ғарбдан 5-10 м/с тезликда эсади, 12-15 м/с гача кучайиши мумкин. Ҳарорат кечаси 18-20°, кундузи 34-36° бўлади.\nҚорақалпоғистон Республикаси ва Хоразм вилоятида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шарқий шамол йўналишини ўзгартириб, ғарбдан 7-12 м/с тезликда эсади, баъзи жойларда 17-22 м/с гача кучайиши мумкин. Ҳарорат кечаси 18-23°, кундузи 33-38° бўлади.\nБухоро ва Навоий вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шарқий шамол йўналишини ўзгартириб, ғарбдан 7-12 м/с тезликда эсади, баъзи жойларда 17-22 м/с гача кучайиши мумкин. Ҳарорат кечаси 18-23°, кундузи 33-38° бўлади.\nТошкент, Самарқанд, Жиззах ва Сирдарё вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шарқий шамол йўналишини ўзгартириб, ғарбдан 7-12 м/с тезликда эсади, баъзи жойларда 17-22 м/с гача кучайиши мумкин. Ҳарорат кечаси 18-23°, кундузи 33-38° бўлади.\nҚашқадарё ва Сурхондарё вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шарқий шамол йўналишини ўзгартириб, ғарбдан 7-12 м/с тезликда эсади, баъзи жойларда 17-22 м/с гача кучайиши мумкин. Ҳарорат кечаси 18-23°, кундузи 34-39° бўлади.\nАндижон, Наманган, Фарғона вилоятларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шарқий шамол йўналишини ўзгартириб, ғарбдан 7-12 м/с тезликда эсади, баъзи жойларда 17-22 м/с гача кучайиши мумкин. Ҳарорат кечаси 18-23°, кундузи 32-37° бўлади.\nРеспубликанинг тоғ олди ва тоғли ҳудудларида ҳаво бироз булутли бўлади, баъзи жойларда ўзгариб туради, ёғингарчилик кутилмайди. Шарқий шамол йўналишини ўзгартириб, ғарбдан 7-12 м/с тезликда эсади, баъзи жойларда 17-22 м/с гача кучайиши мумкин. Ҳарорат кечаси 13-18°, кундузи 22-27° бўлади.\n16 Сентябрь 10:33 26018\n17 Сентябрь 21:16 20957


Қирғизистонда рус тилини расмий мақомидан ажратиш бўйича референдум ўтказишни таклиф қилишмоқда – mulkdor.com\nҚирғизистонда рус тилини расмий мақомидан ажратиш бўйича референдум ўтказишни таклиф қилишмоқда\nJanuary 15 2019, 10:01 ЖамиятСиёсатХабарларҚадриятларҚирғизистон\nҚирғизистонда рус тилини расмий мақомини олиб ташлаш бўйича референдум ўтказишни таклиф қилинмоқда. Бу жамоавий сиёсий ва ватанпарвар кучларининг қурултойини бажариш қўмитасининг конститутициявий реформа учун тайёрланган қонун лойиҳасида ёзилаган етти таклифдан биридир.\n15-январда Бишкекда ўтган мажлисда жамоавий сиёсий ва ватанпарвар кучларининг вакили Азимбек Бекназаров рус тилига бағишланган масалага мана бундай изоҳ берди.:\n– Рус тили бизга зарур. Аммо халқаро тил мақоми билан зарур. Чет давлатга чиққанда қўлланишимиз зарур. Боғчалардан бошлаб инглиз тили билан бир қаторда ўқитилиши зарур. Мақоми – Бирлашган Миллатлар Ташкилотининг тили – инглиз тили сингари халқаро тил бўлиши зарур. Давлат тили –қирғиз тили бўлмоғи керак. Иш қоғозларининг барчаси қирғиз тилида юргизилиб, амалдорлар қирғиз тилида фаолият олиб бориши керак. Бундай қилмасак қирғизлар тарқалиб кетамиз.\nҚирғизистондаги бир қатор жамоавий-сиёсий ва ватанпарвар кучлар конституциявий реформа ўтказиш бўйича қонун лойиҳасини тайёрлади. Референдум ўтказишни жорий йилнинг 24-ноябрига тайёрлов режалаштирилган.\nЕтти савол ичида Конституцияни янгилаш, давлат бошқарув формасини танлаш, Жогорку Кенешнинг(парламент)нинг депутатларини сайлаш тизимини танлаш, ҳудудий реформа сингари масалаларни ўз ичиган олган.\nҚирғизистонда рус тили расмий мақомга эга. Шаҳарларда ҳизмат кўрсатиш жойларида, кўп иш-қоғозлари рус тилида юргизилгани сабабли, аҳоли орасида бир қатор норозичиликларни келтириб чиқармоқда, деб ёзмоқда “azattyk” сайти.


iPhone SE 3 нималари билан идеал ҳамёнбоп айфон бўлади? - Terabayt.Uz\nApple ихлосмандлари бу йил чиққан ҳамёнбоп iPhone SE 2020 (iPhone SE 2 ёки iPhone 9) моделини узоқ кутишган эди. Гарчи сотувга чиқибоқ AnTuTu’да ҳафсалани пир қилган бўлса-да, Тим Кук унинг исталган Android-смартфондан асосий афзаллигини маълум қилган.\nХитойлик инсайдерларнинг айтишларича, купертиноликлар энди кўп куттирмасдан, келаси йилиёқ унинг давомчиси – iPhone SE 3 (ёки iPhone SE 2021) моделини тақдим этишади. Уларнинг хабарларига кўра, қойилмақом ҳамёнбоп айфон сифатида бестселлерга айланиш учун унда барча имкониятлар мавжуд бўлади.\nАввало, iPhone SE 3 дисплейи етарлича катта – диагоналига 6,06 дюймлик бўлишини айтишмоқда. Иккинчидан, унинг «Уйга» тугмачасида Touch ID дактилоскопик датчиги бўлади – ниқоблар даврида юздан таниб қулфни очишдан кўра шу маъқул. Қолаверса, Apple бу гаджетида ажойиб қўшалоқ камера қўллайди (эҳтимол, такомиллаштирилган тунги режим билан).\niPhone SE 3 ташқи кўриниши iPhone 7 Plus ҳамда iPhone 8 Plus моделларини эслатади. Унинг «электрон юраги» сифатида эса бу йилги флагманлар процессори – Apple A14 Bionic қўлланади. Тахминларга кўра, ушбу 5G-смартфон учун 500 доллар атрофида нарх белгиланади.\nЎҚИНГ: Ваннадаги қиз iPhone туфайли ҳалок бўлди\n#Apple #Apple iPhone #смартфонлар #Apple iPhone SE 3 #Apple iPhone SE 2021


Нобель мукофоти совриндори Лев Ландаунинг “бахт формуласи” - zarnews.uz\nМашҳур физик, академик, Нобель мукофоти совриндори, назарий физика илмий мактабининг асосчиси Лев Ландау ўзининг “бахт формуласи”ни мисли кўрилмаган асар, деб ҳисоблаган. Бу нуфузли олим учун ғалати мавзу, шундай эмасми? Бироқ Ландау бундай ўйламасдан, мавзуни жуда жиддий қабул қилган: “Агар ҳамма бу ҳақда мен каби жиддий ўйлаганда эди, ҳаётимиз анча осонлашган бўларди”, дейди у. Ландаунинг бахт формуласи учта муҳим элементдан иборат.\nОлим маҳорат билан бахтнинг оддий формуласини ишлаб чиқди. Унинг фикрига кўра, ҳар бир инсоннинг бахт-саодати учта таркибий қисмдан иборат: иши (меҳнат фаолияти), муҳаббати ва одамлар билан қилган мулоқоти. Ландау меҳнатни биринчи ўринга қўяди. У меҳнат инсон ҳаётидаги асосий восита, деб ҳисобларди. Ўз-ўзидан маълумки, бунга исбот ҳам талаб қилинмайди. Олим шундай деб ёзган: “Агар сиз меҳнат қилишда тўхтасангиз, думингиз ўсиб чиқади ва дарахтларга тирмашиб чиқишни бошлайсиз”.\nЛандау муҳаббатни жуда жиддий қабул қилган. У энг бахтли одамлар ўз вақтининг 30 фоизини севган кишиларига бағишлашига амин эди. Масалан, ҳар ким яқинлари бахтли бўлиши учун ўз ҳиссасини қўшиши кераклигини уқтирарди. Ландау хотинига “Менинг биринчи даражали вазифам – бу сени бахтли қилишдир, хотини бадбахт бўлган эркак ҳеч қачон бахтли бўла олмайди”, деб айтган.\nОдамлар билан мулоқот Ландаунинг формуласида назарда тутилганидан кўра кўпроқ вақт талаб қилади. Бироқ ушбу банд ортиғи билан бажарилди. Унинг кўплаб дўстлари ва танишлари бор эди. Уйининг эшиги эса кечга яқин ҳам ёпилмасди, кимдир кетаяпти, бошқалари эса келяпти. Уйидан ҳазил, кулги овозлари эшитилар, ҳаёти қизиқарли ва шовқинли ўтарди. Унда академик тарзда ҳаётдан ажралишликдан ҳеч вақо йўқ эди, албатта, у ишлаган куннинг биринчи ярмини ҳисобга олмаганда.\nУшбу “ғалати” олимнинг айрим ҳикматлари, ҳаёт ва бахт ҳақидаги иқтибосларини тақдим этамиз:\nИнсон бахтга интилиши керак, у ўзига бахтни мақсад қилиб олиши ва ҳеч қандай ҳолатда ундан воз кечмаслиги лозим.\nЎзингизни чин дилдан бахтсиз, деб билишдан кўра, бахтли қилиб кўрсатиш яхшироқдир.\nҒамгин инсон – адашган инсондир. Умидсизлик ботқоққа ўхшаб уни ўз домига тортади. Баъзилар вазиятни тушуниб олиш ўрнига, у ҳақда ўйлашни истамайди ва умидсизликка берилади.\nКўпчилик хаёлига келган ёқимсиз фикрларни ўзларидан ҳайдашади. Улар ҳатто бу муаммо тўғрисида чуқур мулоҳаза қилишни истамайди. Ҳаётда содир бўлган вазиятни ўргана билиш қобилияти ҳар кимга ҳам берилмаган. Бу ерда ҳаётдан завқ олиш ва ўзига бахтли бўла олиши учун нима халақит бераётгани биринчи сабабларини таҳлил қила олиш одатини шакллантириш зарур. Бу ишни ўрганган киши учун қарор қабул қилиш ҳам, яшаш ҳам осон бўлади.\nМаъюслик, омадсизлик, аламзадалик роли менга тўғри келмайди. Менинг бошқа режаларим бор.\nОдамлар бахт бизнинг ўз ичимизда эканлигини тушунишдан қатъий бош тортишади, кўп нарсани мураккаблаштиришни яхши кўради. Лекин мен аксинча, доимо соддаликка интиламан. “Мураккаб” ва “қийин” тушунчаларни чалкаштириб юбормаслик керак. Беҳуда қўрқув ва ташвишлар биз ўйлашни ва фикрларимиз устидан ҳукмронлик қилишни ўрганганимиздагина орқага чекинади.\nАсосийси, ҳамма нарсани иштиёқ билан бажариш. Бу ҳаётингизни ниҳоят даражада безайди.\nГуноҳларнинг энг каттаси – бу зерикиш. Вақти келиб ўзингизга “Нега ҳаётнинг барча афзалликларидан баҳраманд бўлмаганман”, деган савол берасиз. Жавоби эса аниқ: “Ўзимга ишонмагандим, баъзи бир нарсаларга қизиқмадим, уларни зерикарли, деб ўйладим” ёки аксинча “ҳаддан ташқари ўзимга ишонардим, бир-иккита мақтовга учиб, комиллик даражасига етганман, деб ўйлагандим”.\nМуносиб ҳаёт кечириш учун ҳар кимда етарли куч бор. Ҳаёт ва давр қийинчилиги тўғрисидаги гаплар ҳаракатсизлигингиз, дангасалик ва турли хил умидсизликларни оқлашнинг бир тури. Ақлий ва жисмоний меҳнат қилинг, қарабсизки, давр ҳам ўзгаради.\nАхир биз фақат бир марта яшаймиз, бизга бошқа ҳаёт берилмайди. Берилган муддат эса жуда оз. Ҳаётимиз янада ёрқинроқ ва қизиқарли ўтиши учун ҳар бир лаҳзадан, ҳар бир имкониятдан фойдаланишимиз шарт.\nТеглар: Бахт формуласи


09:07 / 27.11.2018 2147 pdf Ўқиш режими + -\nАжал тўғрисида Қуръони каримда шундай дейилган:\nﮒ ﮓ ﮔ ﮕ ﮖ ﮗ ﮘ ﮙ ﮚ ﮛﮬ\n«Ҳеч бир жон Аллоҳнинг изнисиз ўлмас. Ёзилган ажал ўлароқ» (Оли Имрон сураси, 145-оят).\n«Қаерда бўлсангиз ҳам, ҳаттоки мустаҳкам қалъаларда бўлсангиз ҳам ўлим сизни топадир» (Нисо сураси, 78-оят).\nБу оятлар ҳаётдаги биз кўриб турган нарсаларни тасдиқлайди. Ҳар куни кўрамизки, ажал тақдирдан бўлиб, ундан қочиб қутулиб бўлмайди. Кимдир юриб туриб, бирданига вафот этади, унинг ҳеч бир касали ҳам йўқ. Ҳатто баъзи бир шифокорларнинг айтишича, инсон туғилган кунидан бошлаб, ҳаётининг тугашида иштирок этадиган микробларга эга бўлар экан. Инсоннинг ажали белгиланган бўлса, ризқи ҳам ўлчовлидир.\nАллоҳ таоло Оли Имрон сурасида:\nﰏ ﰐ ﰑ ﰒ ﰓ ﰔ ﰕ ﰖ\n«Албатта, Аллоҳ хоҳлаган кишисига беҳисоб ризқ берур», деган (37-оят).\n07:09 / 27.11.2018 3822\n12:04 / 27.11.2018 2320\nАллоҳ таоло Бақара сурасида марҳамат қилади .Биз китоб берганлардан уни ўрнига қўйиб тиловат қиладиганлари ndash ана ўшалар унга иймон келтирадилар. Ким давоми...\n1126 11:04 / 20.02.2020\nИймоннинг нури тафаккурдир\n.Тафаккур, .фикр, сўзининг ўзагидан олинган бўлиб, бир нарса ҳақида чуқур фикр юритиш маъносини англатади.Аллоҳнинг Китобида ўн еттита оятда тафаккур қилишга давоми...\n826 11:00 / 26.05.2020\n2408 11:03 / 21.03.2020\n2954 21:10 / 10.03.2019\n57553 11:58 / 10.10.2018


Ижара текин бўлмайди | BUXGALTER.UZ\nBuxgalter.uz аниқлаштириб олишга ёрдам беради:\n- Дарҳол таъкидлаб ўтамизки, ижара текин бўлиши мумкин эмас.\nУшбу тушунчалар Фуқаролик кодексида тушунтирилган.\nЖумладан, шартнома бўйича тараф ўз бурчларини бажарганлиги учун ҳақ олиши ёки унга бошқа муқобил тўлов тўланиши лозим бўлса, бундай шартнома ҳақ эвазига тузилган шартнома бўлади .\nШартнома бўйича бир тараф бошқа тарафга ундан ҳақ ёки бошқа муқобил тўлов олмасдан бирон нарсани бериш мажбуриятини олса, бундай шартнома текинга тузилган шартнома ҳисобланади.\nИжара шартнома асосида ерга, бошқа табиий ресурсларга, шунингдек хўжалик фаолиятини ва ўзга фаолиятни мустақил равишда амалга ошириш учун ижарачига зарур бўлган мол-мулкка ҳақ эвазига муддатли эгалик қилиш ва ундан фойдаланишдан иборатдир .\nМулк ижараси шартномаси бўйича ижарага берувчи ижарага олувчига ҳақ эвазига мол-мулкни вақтинча эгалик қилиш ва фойдаланиш учун топшириш мажбуриятини олади .\nИжара шартномасида ижара ҳақи шартлари ва миқдори, уни тўлаш муддатлари назарда тутилади .\nШу каби ФКнинг 577-моддасида ҳам бино ёки иншоотни ижарага бериш шартномасида ижара ҳақининг миқдори назарда тутилиши лозимлиги назарда тутилган. Бундан ижарага берувчи ижарачига мол-мулкни бериши, ижарачи эса, ўз навбатида, ижара ҳақини тўлаши келиб чиқади. Демак шартнома асосида ҳақ тўланиши табиий.\nАгар шартнома тарафлари берилган мол-мулкдан (нотурар жой биноси, автотранспорт ва ҳ.к.) вақтинча фойдаланиш учун ҳақ белгилаш хоҳишини билдиришмаса (ўзаро келишув), гап ижара ҳақида эмас, балки бепул фойдаланиш (ссуда) шартномаси ҳақида бормоқда.\nФКнинг 617-моддасига асосан текин фойдаланиш (ссуда) шартномаси бўйича бир тараф (ссуда берувчи) иккинчи тарафга (ссуда олувчига) ашёни вақтинча текин фойдаланиш учун бериш мажбуриятини олади ёки беради, иккинчи тараф эса бу ашёни қандай олган бўлса, нормал ейилишни ҳисобга олиб худди шундай ҳолатда ёки шартномада назарда тутилган ҳолатда қайтариб бериш мажбуриятини олади.\nТекин олинган мулкий ҳуқуқлар жами даромадга киритилади .\nЮқорида кўрсатилганидек, ссуда олувчи ссуда шартномаси бўйича ссуда берувчидан объектдан вақтинча фойдаланиш ҳуқуқини текин олади. СКнинг 299-моддаси асосида ссуда олувчи томонидан мулкий ҳуқуқдан текин фойдаланиш даври учун тежалган пул маблағлари суммаси ссуда олувчининг солиқ базаси бўлади. Бундай даромаднинг суммаси бозор қийматидан келиб чиққан ҳолда аниқланади.\nБундай “бошқа” даромадга солиқ солиш мақсадларида мол-мулкни ижарага берувчи жисмоний шахслар учун белгиланган ижара тўловининг энг кам ставкаларини қўллаш мумкин .\nТекин олинган мол-мулк (хизмат)дан олинган даромадни қандай аниқлаш ҳақида бизнинг тавсиямизда батафсил ўқинг.\nИкром АБДУЛҚОДИРОВ, юрист,


2021 йил давомида ўзбекистонликларни коронавирусга қарши эмлаш учун 224 млн доллар ажратилган. Бу, бош вазир ўринбосарига кўра, қарийб 32 миллион доза вакцинага етадиган маблағдир. 2021 йилда коронавирусга қарши курашиш учун ажратилган маблағнинг 56 фоизи вакцинация ҳиссасига тўғри келган бўлиши мумкин.\nЎзбекистон бош вазири ўринбосари – иқтисодий тараққиёт ва камбағалликни қисқартириш вазири Жамшид Қўчқоров 2021 йилдаги вакцинация жараёнлари учун ажратилган маблағ юзасидан ҳисобот берди.\n“Мамлакатимизда коронавирус инфекциясига қарши эмлаш тадбирлари учун 224 миллион доллар ажратилди, бу қарийб 32 миллион доза вакцинага етадиган маблағдир”, – деди Қўчқоров 26 январ куни Олий Мажлис Қонунчилик палатаси ялпи мажлисида.\n2020 йил охирида молия вазири Тимур Ишметов 2021 йилда коронавирусга қарши курашиш тадбирлари ва вакцина сотиб олиш харажатлари учун 3 триллион сўм ажратилишини айтганди.\nБироқ 2021 йилги Давлат бюджети тўғрисидаги қонунда коронавирусга қарши кураш тадбирлари ва вакцина харид қилиш учун 4 триллион 266 млн сўм (қарийб 395 миллион доллар) ажратилиши кўзда тутилган. Демак, 2021 йилда бюджет қонунига киритилган (ҳаммаси бўлиб 3 марта харажатлар оширилди) ўзгартиришлардан кейин коронавирус тадбирлари учун маблағ режаси ўзгарган.\nКўринадики, 2021 йилдаги коронавирусга қарши курашиш тадбирлари учун ажратилган маблағнинг 56 фоизи аҳолини эмлашга сарфланган бўлиши мумкин.


РАЗОЛАТ БОТҚОҒИ — Zamaxshariy.uz\n5 июля, 2018 admin Без рубрики\nРазолат ботқоғинининг ҳар-хил йўналишларини кўришлигимиз мумкин. Шулардан биринчиси оқимлардир. Минтақадаги низолар ҳозирда диний экстремизм ва халқаро терроризм дунё мамлакатлари учун нафақат ташқи, балки ички хавфсизликка дахлдор масалага айланди. Сабабким, диний экстремистик ва халқаро террорчилик ташкилотлари жангарилик усуллари билан ҳокимият учун курашувчи гуруҳларни шакллантириш, уларни ҳар тамонлама қўллаб- қувватлаш ва рағбатлантиришга уринмоқдалар. Уларнинг ортида манфаатпараст “учинчи кучлар” турганлиги ҳеч кимга сир эмас.\nЗино иллатидан фақат зино қилувчилар зарар кўрибгина қолмасдан, уларнинг бу жирканч ишларини оила ва жамиятга ҳам улкан салбий таъсири бор. Чунки зинокор ота-оналарнинг қилиб юрган ишлари бегуноҳ фарзандларнинг тарбиясига салбий таъсир кўрсатади. Қолаверса оиланинг файзи йўқолиб, унинг ўрнини жанжал эгаллайди.\nPrevious Post:ИСЛОМ ГИЁҲВАНДЛИККА ҚАРШИ


Сана: 14-07-2017, 12:46\nБўлим: Янгиликлар, Қизиқарли фактлар\nСтенфорд университети олимлари жаҳоннинг 111 мамлакати фуқароларининг жисмоний фаоллиги ҳақида маълумот йиғиб таҳлил қилди, деб хабар бермоқда ScienceAlert илмий портали.\nЎрганишлар Nature журналида эълон қилинди. Мобил илова ёрдамида 700 мингдан ортиқ фойдаланувчининг жисмоний фаоллиги текшириб чиқилди. Натижада дунёнинг энг "серҳаракат” ва "ялқов” мамлакатлари маълум бўлди.\nГонгконглик фуқаро бир кунда ўртача 6880 қадам босади, индонезиялик эса атиги 3513 қадам. Тадқиқотнинг жами иштирокчиларининг бир кунда ўртача босган қадамлари сони беш мингтага тенг.\nФақат гонгконгликлар эмас хитойликлар ҳам жуда серҳаракатдир, улар кунига 6189та қадам босади. Энг ялқовлар қаторида Индонезиядан ташқари Малайзия (3963) ва Саудия Арабистони (3807) бор.\nШу билан бирга олимлар тадқиқот ўтказилган мамлакатлар аҳолиси орасидаги ҳаракатчанлар ва камҳаракатлар қатлами орасидаги фарқни аниқлади.\n"Агар бирор-бир мамлакатдаги аҳолининг бир қисми жуда фаол, қолгани эса суст бўлса, уларнинг орасидаги фарқ кўрсаткичи жамиятдаги семириш даражасининг жиддий индикаторидир”, дейди тадқиқот муаллифларининг бири биоинженер Скотт Делп.\n"Серҳаракат” ва "камҳаракат” аҳоли орасидаги энг катта фарқ Саудия Арабистони, Австралия, Канада, Миср ва АҚШда кузатилди. Гонконг, Хитой, Швеция, Жанубий Корея ва Чехияда "серҳаракат” ва "камҳаракат”лар орасидаги фарқ жуда кичик. dle 10.2 скачать , Быстрый торрент трекер КиноСвин рунета Манба: http://sof.uz/news/show/10041-eng-yalqov-odamlar-qaysi-mamlakatda-isti\nЎзбекистонга тушиши мумкин бўлган рақиблар баҳси: Австралия - Саудия Арабистони — 3:2Саудия Арабистонида икки жангари кетаётган автомобиль портлаб кетгани айтилмоқдаФото: Шавкат Мирзиёев саммитда марказий осиёлик президентлар даврасидаНега эркаклар билан аёллар турлича фикрлашади?Уялиш ҳисси инсонга нега керак?Олимлар: камбағаллар арзон гўшт егани учун бойлардан 30 йил камроқ умр кўради


Рақамлар сўзлаганда: «Ливерпуль»—«Челси» учрашуви ҳақида қизиқарли фактлар - Daryo\n18:14, 14.08.2019 52779\nРақамлар сўзлаганда: «Ливерпуль»—«Челси» учрашуви ҳақида қизиқарли фактлар\n14 август оқшомида Англиянинг икки гранд жамоаси — «Ливерпуль» ҳамда «Челси» Европа Суперкубоги учун кураш олиб боради. «Дарё» эса учрашувга оид қизиқарли маълумот ва фактларни бир саҳифага жойлади.\n2019 йилнинг июнь ойида олтинчи бор Европанинг энг нуфузли совринини қўлга киритган «Ливерпуль» олтинчи марта УЕФА Суперкубоги учун баҳсда майдонга чиқади. Бунга қадар «қизиллар» уч бор мазкур совринга эга чиққан.\n«Челси» учун бу тўртинчи УЕФА Суперкубоги баҳси бўлади. Уларнинг сўнгги иккитасида «кўклар» мағлуб бўлганди.\nҚайси жамоа ютишидан қатъи назар Англияда Суперкубоклар сони саккизтага етади. Бу борада инглизларда фақат Испания (15) ва Италия (9) олдинда. «Ливерпуль»нинг 2005 йилги УЕФА Суперкубогидаги ғалабасидан кейин Англия клублари кетма-кет тўрт бор мағлубиятга учраганди, уларнинг иккитаси (2012 ва 2013) «Челси»га тегишли.\n2013 йилдан сўнг илк бор УЕФА Суперкубоги испан клубига насиб этмайди. Ўша йили«Бавария» Прагада «Челси»ни пенальтилар сериясида мағлуб этганди.\nУЕФА Суперкубоги тарихида бир мамлакат вакиллари беш бор ўзаро тўқнаш келган: икки марта Италия ва беш бор Испания клублари. 2014 йилдан кейин Испания жамоалари тўрт марта УЕФА Суперкубогида учрашган. Сўнгги бор ўтган йили «Атлетико» Мадрид дербисида «Реал»ни мағлуб этганди.\nЖамоаларнинг УЕФА Суперкубогидаги аввалги ўйинлари\n«Ливерпуль» клубининг УЕФА Суперкубогидаги статистикаси: 3 та ғалаба, 2 та мағлубият.\n1977 йил. «Ливерпуль»—«Ҳамбург» 7:1 (1:1 сафарда, 6:0 уйда)\n1978 йил. «Ливерпуль»—«Андерлехт» 3:4 (1:3, 2:1)\n1984 йил. «Ливерпуль»—«Ювентус» 0:2\n2001 йил. «Ливерпуль»—«Бавария» 3:2\n2005 йил. «Ливерпуль»—ЦСКА 3:1 (қўшимча вақтда)\n«Ливерпуль» 1977 ва 2005 йилларда УЕФА Суперкубогига эга чиққан, иккисида ҳам мерсисайдликлар Чемпионлар Кубоги соҳиби сифатида қатнашган. 2001 йилда эса қизиллар УЕФА Кубоги соҳиби сифатида совринга эга чиққан. 1978 ва 1984 йилги мағлубиятларда эса «Ливерпуль» Европа чемпиони мақомига эга эди.\n1977 йилги Суперкубокда «қизиллар» «Ҳамбург»га қарши жавоб ўйинида 6:0 ҳисобида ғалабага эришган. Худди шундай ҳисоб 1973 йили ҳам қайд этилган, ўшанда «Аякс» «Милан»ни тор-мор келтирганди. «Гамбург»га қарши ўйинда Терри Макдермотт ҳет-трик қайд этган. УЕФА Суперкубоги тарихида бундан бошқа яна бита ҳет-трик бор, 2012 йилда «Атлетико» ҳужумчиси Ражамел Фалкао «Челси» дарвозасини уч бор ўққа тутганди.\n«Челси» тўртинчи марта УЕФА Суперкубогида қатнашади. Аввалроқ, Лондон клуби бир ғалаба ва икки мағлубият қайд этган:\n1998 йил. «Челси»—«Реал» 1:0\n2012 йил. «Челси»—«Атлетико» 1:4\n2013 йил. «Челси»—«Бавария» 2:2 (Пенальти—4:5).\n1998 йилда «Челси» Кубоклар Кубоги соҳиби сифатида УЕФА Супекубогида ғолиб бўлди. 2012 йилда лондонликлар Чемпионлар Лигаси ғолиби сифатида имкониятни бой берган бўлса, бир йил ўтиб Европа Лигаси чемпиони мақомида УЕФА Суперкубогида ютқазиб қўйди.\n2012 йилда «Атлетико»дан учралган йирик мағлубият пайтида Фрэнк Лэмпард жамоа сардори эди. Бир йил ўтиб жамоа «Бавария»га мағлуб бўлди.\nМавзуга доир: Фрэнк Лэмпард учун навбатдаги жиддий синов. «Ливерпуль»—«Челси» тўқнашуви ҳақида\n«Челси» ҳамда «Ливерпуль» учун бу евроаренадаги 11-учрашув бўлади. Клублар УЕФА мусобақалари доирасида илк бор 2005 йилда тўқнаш келган. Томонлар ўртасидаги 10 та учрашувнинг барчаси Европа Чемпионлар Лигаси доирасида бўлиб ўтган. Шулардан 5 та ўйин дуранг билан якунланган. 2 та ўйинда «Ливерпуль», 3 тасида эса «Челси» ғалаба қозонган.\nЖамоалар илк бор 2004/05 йилги мавсум Чемпионлар Лигасининг ярим финалида тўқнаш келган. Тўқнашувдаги ягона гол «Энфилд»даги жавоб ўйининг 4-дақиқасида «қизиллар» етакчиси Луис Гарсия томонидан урилган. Бу ғалабадан сўнг «Ливерпуль» мусобақа финалида ўша машҳур ўйинини «Милан»га қарши ўтказган.\n2005/06 йилги мавсум жамоалар гуруҳ босқичида тўқнаш келиб, иккала ўйинда ҳам нурсиз дуранг қайд этади. Тақдир 2006/07 йилги мавсумга келиб эса иккала жамоа яна ярим финалда рўбаро қилади. Жамоалар мос равишда ўз уйларида кечган баҳсларни 1:0 ҳисобидаги ғалаба билан якунлайди. Пенальтилар сериясида эса «Ливерпуль» 4:1 ҳисобида устун келиб, финалда «Милан»га қарши ўйнаш имкониятини қўлга киритади. Истанбулдан фарқли ўлароқ Афинадаги ҳал қилувчи баҳсда «Милан» 2:1 ҳисобида ғалаба қозонади.\n«Челси» илк бор Европа Чемпионлар Лигаси финалида 2007/08 йилги мавсум қатнашади. Лондонликлар финал остонасида «Ливерпуль» билан аввалига «Энфилд»да 1:1 ҳисобида дуранг қайд этади. «Стемфорд Бриж»да эса қўшимча вақтларда гол уриб, 3:2 ҳисобида ғалаба қозонади.\nЖамоалар ўртасидаги евроаренадаги сўнгги тўқнашувлар эса Чемпионлар Лигасининг 2008/09 йилги мавсумида 1/4 финал баҳсларига тўғри келади. Ўшанда «Челси» «Ливерпуль»ни сафарда 3:1 ҳисобида енгади, ўз майдонида эса 4:4 ҳисобидаги дуранг натижасини қайд этади. Ярим финалда эса «Челси» «Барселона»га имкониятни бой бериб қўйган.\nУмумий ҳисобда жамоалар шу кунга қадар ўзаро 181 та ўйин ўтказган. «Ливерпуль» бу учрашувларнинг 77 тасида, «Челси» эса 63 та ўйинда ғалаба қозонган. 41 та учрашув дуранг билан якунланган.\nЖамоалар ўртасидаги алоқалар ва бошқа жиҳатлар\n«Челси» бош мураббийи Фрэнк Лэмпард футболчи сифатида «Ливерпуль»га қарши 39 та ўйин ўтказиб, 7 та гол урган. Унинг «қизиллар»га қарши ўйинлардаги статистикаси: 18 та ғалаба, 8 та дуранг, 13 та мағлубият.\n2014 йил январида Муҳаммад Салоҳ «Базел»дан «Челси»га ўтади. Салоҳ «кўклар» сафида атиги 19 та ўйин ўтказиб, 2 та гол урган. 2015 йилдан эса футболчи «Фиорентина»га, кейинроқ «Рома»га ўтади. Шу тариқа футболчи «Ливерпуль»дан қўним топган.\nТерма жамоа бўйича иккала жамоадаги шериклар\nАнглия: Трент Александер-Арнолд, Жо Гомес, Алекс Окслейд-Чемберлен, Адам Лаллана, Жордан Ҳендерсон ва Росс Баркли, Дэнни Дринкуотер, Каллум Ҳадсон-Одои, Рубен Лофтус-Чик, Тэмми Абрахам\nБразилия: Алиссон, Фабиньо, Роберто Фирмино ва Виллиан.\nХорватия: Деян Ловрен ва Матео Ковачич\nБельгия: Дивок Ориги ва Миши Бацҳуайи\nАввал битта жамоада ўйнаган футболчилар:\nМуҳаммад Салоҳ ва Эмерсон, Антонио Рюдигер («Рома» 2015/17)\nАлиссон ва Эмерсон («Рома» 2016/18)\nАлиссон ва Антонио Рюдигер («Рома» 2016/17)\nМуҳаммад Салоҳ ва Маркос Алонсо («Фиорентина» 2015)\nФоотбоом материали асосида Асрор Абдуназаров ҳамда Нодирхон Ҳамидхонов тайёрлади.\n22:47, 01.06.2020 44081\n22:18, 19.06.2020 46031\n13:37, 27.05.2020 61667\n03:04 Бугун 2172\n02:24 Бугун 3251\n00:07 Бугун 11600\n07:53, 09.07.2020 197645\n00:15, 09.07.2020 143989\n17:17, 09.07.2020 86248\n20:08, 09.07.2020 84049


Бугун МОҚ раиси Рустам Шоабдураҳмонов Ўзбекистон замонавий бешкураш федерациясининг мазкур мусобақаларга олиб борилаётган тайёргарлик режалари билан танишди. Ушбу учрашувда Баҳромжон Газиев бошчилигидаги Ўзбекистон замонавий бешкураш федерацияси мутасаддилари ва МОҚ вакиллари ҳам иштирок этишди.\nСуҳбат давомида федерация раҳбарияти ўз режалари билан таништирди. Тақдим қилинган маълумотларга кўра, ҳозирда ёшлар терма жамоаси Қирғизистонда халқаро ўқув-машғулот йиғинини ўтказмоқда. Шундан сўнг жамоа бир нечта халқаро турнирларда иштирок этиши кўзда тутилган. Келажакда ушбу жамоа дастлаб Ханчжоу-2022 Осиё ўйинларида иштирок этиши, кейинчалик Париж-2024 Олимпия ўйинларида қатнашиши кўзда тутилган.\nМутасаддилар бу борада Садриддин Қобилжонов, Александр Кутьянудис, Самира Абзалова каби ёш спортчиларимизнинг имкониятларини юқори баҳолашмоқда. Шунингдек, келажакда ушбу спорт туридан Париж-2024 Олимпия ўйинларига ҳам 2 та йўлланма олиш имконияти мавжудлиги кўрсатиб ўтилди. Ўз навбатида, МОҚ раҳбари федерациянинг режаларини қўллаб-қувватлади ва Қўмита томонидан ёрдам кўрсатишга тайёр эканлигини билдирди.


Инфоурок › Другое › Другие методич. материалы › Открытый урок по узбекскому литературного языку на тему “Зулфия шеърлари. Адабиёт назарияси:риторик сўроқ ҳақида”\nМАВЗУ: “Зулфия шеърлари. Адабиёт назарияси:риторик сўроқ ҳақида”.\n1. Ўқувчиларнинг машҳур шоира Зулфиянинг шеърлари мазмуни билан таништириш.\n2. Ўқувчиларда ижодкорлик, мустақил изланишни камол топтириш, нутқий равонликни ўстириш, ўқувчиларда умумий сўз бойликларини ошириб бориш.\n3. Шоира шеърлари мисолида ўқувчиларни сабр-бардошли, тинимсиз изланиш ва курашишга чорлаш,она табиатни асраш, атроф-муҳитни тоза сақлашга чақириш, ўқувчилар орасида ўзаро дўстона муносабатни ошириш.\nДарснинг жиҳози:Шоира Зулфиянинг портрети,видеолавҳа, картачка,буклет.\nДарснинг типи: Ўйин дарси.\nДарснинг усули: Суҳбат, ижодкорлик,мустақил иш.\nДарснинг бориши: Машғулот одатдаги саломлашишдан бошланади.\nЎқувчиларнинг дарсга ҳозирликларини кузатиш.\nУлар диққатини дарсга жалб қилиш.\nИкки гуруҳга бўлиш ва гуруҳ сардорларини сайлаш.\nПроектордан фойдаланиб, дарс мавзусини кўрсатиш ва мақсадини айтиш.\nДарс режаси билан таништириш.\nБаҳолаш тартибини тушунтириш.\n-Азиз ўқувчилар, биз сиз билан машҳур шоира Зулфиянинг шеърлари ҳақида ўрганамиз. Бугун ҳар бирингизнинг мазкур бўлим бўйича олган билимларингизни синаб кўрамиз ва баҳолаймиз. Бугунги дарсимиз гуруҳли машғулот бўлганлиги боис, ҳар бирингиздан тезкорлик, чаққонлик, диққат ва эътибор талаб қилинади. Чунки гуруҳнинг умумий тўплаган балида ҳар бирингизнинг маълум даражада улушингиз бўлади.\nМусобақамиз қуйидаги босқичлардан иборат.\n1-тур. “Шеър ёд ёзув”\n3-тур. “Логикалик саволлар”.\n1. Уй ишини текшириш. Тест билан ишлаш.\n3. Янги мавзу: “Зулфия шеърлари.Адабиёт назарияси: риторик сўроқ”.\nШоира Зулфия умри давомида 30га яқин шеърий тўпламлар,10дан ортиқ достонлар яратди. У ҳаммани ўйлатадиган, барча кишиларга дахлдор бўлган ҳолатларни шеърга сола олади. Шунинг учун ҳам шоиранинг ёзган шеърлари кўпчиликка манзур бўлди. Унинг шеърлари фақат она тилимиз – ўзбек тилидагина эмас, балки рус, араб, болгар, япон, немис, француз,ҳинд тилларида ҳам жаранглайди. Демак, шоирамизнинг улкан таланти фақат Ўзбекистонда эмас, балки дунё миқёсида машҳур ва таниқли бўлган.У ҳалқаро Нилуфар мукофотининг ҳамда Неру номидаги Умумҳиндистон мукофоти соҳиби бўлган. Ҳозирги кунда Ўзбекистонда Зулфия мукофоти таъсис этилган. Бу мукофот энг яхши ижодкор қизларимизга, аёлларимизга берилади.\nШундай қилиб, шоира шеъриятининг мавзу кўлами жуда кенг.\nШоира шеъриятининг мавзулари: ватанпарварлик туйғулари, она тупроқ қўшиқлари, вафо мотивлари, оналик фахриялари, оналик фахриялариялари, она табиат чизғилари, ватандошлик садолари, қардошлик қўшиқлари.\nСаҳна кўриниши: ЗулфияҲамид Олимжон қабри устида шеър ёд олади.\nЎқитувчи: Шоира шеърлари мазмунига эътибор берадиган бўлсак, у шеърларининг кўп қисмини кимга бағишлаб ёзган экан?\nЎқувчиларга “ Кўрганмидинг кўзларимда ёш ?”, “Баҳор келди сени сўроқлаб” шеърларини ифодали ўқиб, мазмуни ва тарбиявий аҳамииятини ёритиб бериш.\nЎқувчилар шеър матни билан мустақил танишиб чиқадилар.\nИзоҳ талаб сўзлар устида ишлаш.\nҲар бир гуруҳга ўнтадан логикалик саволлар берилади.\n1. Нима соқоли билан туғилади?\n2. Нима ҳамма тилда гапиради?\n3. Нимани беш бармоғи бору, лекин биронта ҳам тирноғи йўқ?\n4. Дунёда нима чаққон?\n5. Юмуқ кўз билан нимани кўриш мумкун?\n6. Дунёда нима югурик?\n7. Қирғоқ билан сув ўртасида нима бор?\n8. Кўприк устида кетаётган одамни оёғини тагида нима бор?\n9. Қандай идишни сира тўлдириб бўлмайди?\n10. Қандай соат суткасига икки марта вақтни тўғри кўрсатади?\n1. Қора мушук қай вақтда уйга осонгина кира олади?\n2. Ёмғир ёғиб турганда қарға қандай дарахтга қўнади?\n3. Сув қаерда устундек туради?\n4. Аҳмоқ қачон оқил бўлади?\n5. Қачон учни кўриб 15 деймиз?\n6. Сизни нимангизни сиздан кўра бошқалар кўпроқ айтади?\n7. Беш ҳарфли сичқон ушлайдиган қопқон топа оласизми?\n8. Қиличдан ўткир нима?\n9. Дунёда нима қиммат?\n10. Юқоридан пастга қараб ўсадиган нарса нима?\nДемак ўқувчилар, айрилиқ азобига чидаш қийин. Ҳаёт бор, у билан ёнма ён ўлим бор. Бу ҳаётда ҳамма ҳам яқин кишиларидан айрилади. Кимлардир ота –онасидан, яна кимлардир бағир жигарларидан, яна кимлардир энг яқин кишиларидан, дўст – ёрларидан. Бундай пайтда баъзи одамлар тушкунликка тушиб қоладилар, ўзларини боши берк кўчага кириб қолгандай, якка ҳис этадилар.\nЗулфия учун ҳам айрилиқ азобларига чидаш осон кечмади, лекин у ҳаётга мағрур боқди. Ҳаётда унга фарзандлари, дўст- ёрлари мададкор бўлдилар. Энди у фақат ўзи учун эмас, балки Ҳамид Олимжон учун ҳам яшади ва ижод қилди.\nБарча шартлар бўйича ўқувчиларнинг олган баҳолари жамлаштирилади ва уларнинг ўртача баҳолари чиқарилади.\n6. Уй иши: Зулфия шеърларидан бирини ёд олиш.\nНомер материала: ДВ-419141


“Пахтакор” БААда қозоқ клуби билан ўйнайди » Скачать музыку бесплатно новинки музыки 2016-2017\n“Пахтакор” БААда қозоқ клуби билан ўйнайди\nКомментариев: 0 Просмотров: 290 Дата: 10-01-2016, 02:45 Биласиз, мамлакатимизнинг амалдаги чемпиони “Пахтакор” 3 январь куни янги мавсумга тайёргарликнинг иккинчи йиғинини бошлаганди. “Шерлар” бугун сўнгги машғулотни ўтказишади ва эртадан йиғинни БААнинг Шаржа шаҳрига кўчиришади. “Пахтакор” икки ҳафта мобайнида Шаржада шуғулланади. Маълумотларга қараганда, “Пахтакор” БАА йиғини доирасида бир қатор синов-назорат баҳслари ўтказишни режалаштирган. Ўртоқлик ўйинларидан бири Қозоғистоннинг “Жетису” жамоасига қарши ўтказилади. Аммо мазкур матчнинг қайси санада ўтказилиши ҳали аниқ эмас. Таъкидлаб ўтамиз, “Пахтакор”нинг олимпия терма жамоасига жалб этилган футболчилари Қатарда ўтадиган Осиё Кубогидан кейин сафга қўшилишади.


Мультимедиа, 07 сентябр 2018\n10 декабр 2019, Тошкент вақти: 13:34\nжума 7 сентябр 2018\nUcell Ўзбекистондан чиқиб кетади\nЎзбек кўпкаричилари амалдаги жаҳон чемпиони бўлган қозоқларни енгди\nЎзбекистоннинг кўпкари бўйича терма жамоаси Қирғизистоннинг Иссиқкўл вилоятида бўлиб ўтаётган III Бутунжаҳон кўчманчи халқлар ўйинларида кўпкари бўйича амалдаги жаҳон чемпиони бўлган Қозоғистон жамоасини ярим финалда 5:4 ҳисобида енгиб, финалга йўлланма олди.\nУрганч шаҳар ИИБ ўтган ой ёш қиз билан интим видеоси ижтимоий тармоққа чиқиб кетган мулла Абдуҳамид Отажоновдан расман кечирим сўради.\nИроқ: Намойишчилар Басрада ҳукумат биносини ёқиб юборишди\nИроқнинг Басра шаҳрида норозилик намойишлари тинмаяпти. Чоршанба куни намойишчилар ҳукумат квартали атрофидаги батон деворни бузиб, маъмурий бинолардан бирига ўт қўйишди.\nСурия: Рус учоқлари Идлибда жангарилар омборларини бомбалади\nРоссия учоқлари Суриянинг Идлиб вилоятида жангариларнинг объектларига ҳаводан зарба берди. Россия Мудофаа вазирлиги маълумотига кўра, амалиёт чоғида жангариларнинг дронлари ва кўчма зенит-ракета комплекслари сақланмиш омборхоналари йўқ қилинган.\nЎзбекистон мактабларида биринчи қўнғироқ чалинди\nБолаларини мактабга юбормаган Яқийн Инкорчилар жазога тортилмоқда\nТуркия Сурия билан чегарага танкларини йўлламоқда\nАнқара Сурия билан чегарага оғир техникасини йўллаяпти. Туркия расмийлари қўшни мамлакатдан қочқинлар оқими кўпайишидан хавотирланмоқда.